Πόσο σημαντική είναι η κατασκευή ιστοσελίδας για την επιχείρησή σας;\nΗ κατασκευή ιστοσελίδας είναι πολύ σημαντική για όλες τις μικρές επιχειρήσεις για πολλούς διαφορετικούς λόγους. Από την οικοδόμηση αξιοπιστίας με τους πελάτες έως την προσέλκυση δυνητικών πελατών και επισκεπτών, μια ιστοσελίδα για την επιχείρησή σας θα πρέπει να είναι ο καθρέπτης της επιχείρησής / εταιρείας σας. Ακόμη περισσότερο από αυτό, θα πρέπει να είναι μια ισχυρή μηχανή δημιουργίας χρημάτων που σας φέρνει νέους και δυνητικούς πελάτες.\nΤο γεγονός όμως είναι ότι οι περισσότερες ιστοσελίδες χάνονται στο διαδίκτυο και δεν προσφέρουν και πολλά στους ιδιοκτήτες τους. Γιατί όμως είναι έτσι τα πράγματα; Πολλοί ιδιοκτήτες επιχειρήσεων που διαθέτουν ιστοσελίδα έχουν τα ίδια ερωτήματα. Μπορεί η ιστοσελίδα μου να μου βγάλει χρήματα και πώς μπορώ να "ανέβω" στο Google είναι κοινά πολύ συχνά ερωτήματα που μας έχουν εκφράσει ιδιοκτήτες ιστοσελίδων και επιχειρήσεων. Η απάντηση στα παραπάνω ερωτήματα δεν είναι τόσο απλή. Δεν πρέπει απλά να βελτιώσεις την σχεδίαση της ιστοσελίδας αλλά πρέπει να λάβεις υπ' όψη σου τους κανόνες του ψηφιακού μάρκετινγκ. Είναι αρκετά τα σημεία που κάνουν μια ιστοσελίδα επιτυχημένη και ποτέ δεν είναι απλά μια καλή σχεδίαση. Θα πρέπει λοιπόν για να δημιουργήσουμε μια επιτυχημένη ιστοσελίδα που θα φέρνει τελικά πωλήσεις να λάβουμε υπ' όψη μας τον τρόπο απόδοσής της.\n12 σημαντικά στοιχεία που πρέπει να έχει η ιστοσελίδα σας\nΠοιά είναι λοιπόν τα 12 πιο σημαντικά στοιχεία που πρέπει οπωσδήποτε να διαθέτει ο ιστότοπος μιας επιτυχημένης επιχείρησης στο διαδίκτυο;\n1. Είναι σημαντική η εμφάνιση μιας ιστοσελίδας;\nΗ εμφάνιση της ιστοσελίδας μιας επιχείρησης ή εταιρείας είναι φυσικά σημαντική αλλά δεν είναι το μοναδικό που πρέπει να προσέξουμε αν θέλουμε να δημιουργήσουμε ένα επιτυχημένο project. Αν και η δομή και η εμφάνιση του ιστότοπού σας θα πρέπει να είναι επαγγελματική και σε ευθυγράμμιση με την επωνυμία σας, δεν είναι ό,τι περισσότερο έχει και πρέπει να προσφέρει ο ιστότοπός σας. Περισσότερο από απλό στυλ, ο ιστότοπός σας θα πρέπει να επικοινωνεί τις αξίες της επιχείρησής / εταιρείας σας και να παρακινεί τους επισκέπτες να χρησιμοποιήσουν τα προϊοντα ή τις υπηρεσίες σας. Δείτε παρακάτω τους πραγματικούς λόγους που κάνουν τον ιστότοπό σας να είναι εξαιρετικά σημαντικός για την επιχείρησή σας.\n2. Πρέπει να απαντάτε σε σημαντικές ερωτήσεις\nΗ κατασκευή ιστοσελίδας είναι σημαντική για την επιχείρησή σας, επειδή στις ιστοσελίδες του μπορείτε να απαντήσετε σε σημαντικές ερωτήσεις για την επιχείρησή σας. Τις περισσότερες φορές, οι πελάτες προτιμούν να αναζητούν στο διαδίκτυο για μια επιχείρηση ώστε να μάθουν βασικές πληροφορίες γι' αυτήν. Αν δεν έχετε ιστότοπο θα σήμαινε ότι όλοι οι πιθανοί πελάτες που δεν θέλουν να επικοινωνήσουν μαζί σας και να σας ρωτήσουν για τις υπηρεσίες σας δεν θα μπορούσαν να βρουν πληροφορίες για την επιχείρησή σας. Επιπλέον, ο ιστότοπός σας μπορεί να επικοινωνήσει βασικά και θεμελιώδη πράγματα για την επιχείρησή σας που το κοινό θα ήθελε να έχει στη διάθεσή του. Η ικανότητα ενός ιστότοπου να απαντά σε ερωτήσεις των καταναλωτών είναι ένας από τους βασικότερους λόγους ύπαρξής του. Αν δεν υπάρχει ιστοσελίδα πολλά ερωτήματα για την επιχείρησή σας θα έμεναν αναπάντητα για τους δυνητικούς πελάτες σας.\n3. Πρέπει να επικοινωνείτε τις αξίες της επωνυμίας σας\nΈνας ιστότοπος μπορεί εύκολα να μεταδώσει τις αξίες της επωνυμίας σας σε άτομα που το συναντούν. Αυτό περιλαμβάνει στοιχεία στυλ, αγορά-στόχο και άλλα σημαντικά πράγματα που μπορούν να βοηθήσουν τους επισκέπτες να αποφασίσουν εάν θα επιλέξουν ή όχι την επιχείρησή σας. Επιπλέον, η επωνυμία για μια επιχείρηση σηματοδοτεί στους επισκέπτες ότι είστε εδραιωμένοι και επιτυχημένοι. Αυτή η απλή επικοινωνία των αξιών της επιχείρησή σας είναι αρκετή για να σας βοηθήσει να αποκτήσετε νέους πελάτες.\n4. Πρέπει να καθοδηγείτε τον επισκέπτη\nΈνας ιστότοπος θα πρέπει ιδανικά να "συλλαμβάνει" τους υποψήφιους πελάτες του διαδικτύου και να τους "καθοδηγεί" στις "σημαντικές" περιοχές του. Αυτός είναι ο λόγος για τον οποίο η κατοχή ενός ιστότοπου είναι τόσο σημαντική για την επιχείρησή σας. Θα πρέπει να υπάρχουν ειδικές στρατηγικές παροτρύνσεις για δράση που θα πρέπει να τοποθετούνται στις σελίδες προορισμού του ιστότοπού σας. Η σωστή δόμηση του ιστότοπού σας και η τοποθέτηση αυτών των παροτρύνσεων στα σωστά σημεία είναι η διαφορά μεταξύ ενός ιστότοπου που κερδίζει χρήματα και ενός ιστότοπου που δεν βγάζει χρήματα. Ανάλογα λοιπόν με το ποιός είναι ο βασικός σκοπός της ιστοσελίδας σας θα πρέπει να μπουν και τα ανάλογα κουμπιά, φόρμες κ.α. παρότρυνσης ώστε να καθοδηγούν τον επισκέπτη να κάνει κάποια αγορά, να εγγραφεί στο newsletter, να αφήσει τα στοιχεία του για επικοινωνία κ.α.\n5. Πρέπει να αυξάνετε την εμπιστοσύνη του επισκέπτη\nΟι περισσότεροι άνθρωποι στη σημερινή διαδικτυακή εποχή δεν θα εμπιστεύονταν μια επιχείρηση (ανεξάρτητα από το είδος της επιχείρησης) εάν δεν διαθέτει ιστότοπο. Ανεξάρτητα από το ποια είναι η επιχείρησή σας και ανεξάρτητα από τα έσοδά σας, ο ιστότοπός σας είναι απίστευτα σημαντικός και απλά δεν υπάρχει δικαιολογία για να μην έχετε. Σήμερα θα θεωρούσε κάποιος ότι επιχείρηση που δεν έχει ιστοσελίδα ίσως προσπαθεί να κρύψει τις δραστηριότητές της! Χωρίς έναν ιστότοπο, όχι μόνο δεν έχετε την ευκαιρία να βρεθείτε μπροστά σε πιθανούς καταναλωτές αλλά, οι περισσότεροι δεν θα πίστευαν ότι η επιχείρησή σας είναι νόμιμη ή επιτυχημένη.\n6. Αυξήστε την έκθεση της επιχείρησής σας\nΣκοπός της ιστοσελίδας σας είναι να αυξήσει την online προβολή της επιχείρησής σας, κάτι που είναι ζωτικής σημασίας για να συνεχίσετε να βλέπετε την ανάπτυξή της. Για παράδειγμα, εάν ένας πελάτης κάνει μια αναζήτηση στο Google, ιδανικά θα θέλατε αυτός ο δυνητικός πελάτης να συναντήσει και την ιστοσελίδα της επιχείρησής σας στα αποτελέσματα της πρώτης σελίδας. Αυτό που δεν σας λένε οι περισσότεροι σχεδιαστές ιστοσελίδων είναι ότι κανείς δεν θα δει ποτέ την ιστοσελίδα της επιχείρησής σας εάν αυτή δεν είναι βελτιστοποιημένη ως προς το SEO. Είναι ζωτικής σημασίας να προσλάβετε μια εταιρεία που είναι ειδικοί στις υπηρεσίες SEO επιχειρήσεων παράλληλα με τον εταιρικό σχεδιασμό ιστοσελίδων. Αν και η δημιουργία ενός ιστότοπου από μια εταιρεία σχεδιασμού που γνωρίζει το SEO, είναι απίστευτα σημαντική, οι περισσότερες επιχειρήσεις προσλαμβάνουν σχεδιαστές που σχεδιάζουν απλά και μόνο την ιστοσελίδα τους με αποτέλεσμα η ιστοσελίδα τους να μην φέρνει την αναμενόμενη επισκεψιμότητα.\n7. Δημιουργήστε εύκολες αγορές\nΣήμερα, οι περισσότεροι άνθρωποι και χρήστες του διαδικτύου είναι πολύ απασχολημένοι και ίσως λίγο τεμπέληδες. Βλέπουν την αγορά online σαν μια άμεση ικανοποίηση για τον κόπο που κάνουν καθημερινά με τις διάφορες ασχολίες τους. Είναι σίγουρο επίσης ότι όταν το κάνουν από την άνεση του καναπέ ή του γραφείου τους, αντί να πάνε σε ένα φυσικό κατάστημα νιώθουν μεγαλύτερη ικανοποίηση μια που έχουν κάνει και τη έρευνα αγοράς τους εύκολα και γρήγορα. Εδώ η κατασκευή ενός ηλεκτρονικού καταστήματος μπορεί να βοηθήσει δραματικά. Είναι πολύ σημαντικό όμως να έχετε ένα eshop που έχει δημιουργηθεί για να βοηθά άμεσα στη διαδικασία αγοράς και να μην "χάνει" τον πελάτη στο καλάθι.\n8. Δείξτε ότι η επιχείρησή σας υπάρχει και στην τοπική αγορά\nΟ ιστότοπός σας γενικά είναι απλά, απόδειξη της ύπαρξής σας ως επιχείρηση στο διαδίκτυο. Χωρίς όμως τον ισχυρό συνδυασμό ιστότοπου και τοπικού SEO, η επιχείρησή σας δεν θα εμφανίζεται στο διαδίκτυο (ή στους χάρτες Google!) όταν κάποιος αναζητήσει τα προϊόντα ή τις υπηρεσίες σας σε τοπικό επίπεδο. Πολλοί δυνητικοί πελάτες αναζητούν αυτό που χρειάζονται βάζοντας και την περιοχή στην αναζήτησή τους. Είναι κρίμα όταν διαθέτετε φυσικό κατάστημα στην περιοχή που αναζήτησε κάποιος να μην φέρει την ιστοσελίδα σας στα αποτελέσματα του Google. Σημαντικό ρόλο σε αυτό παίζουν και ο χάρτες Google καθώς και το Google My Business όπου σας δίνεται η δυνατότητα να προβάλετε όχι μόνο την επιχείρησή σας αλλά και τα προϊόντα και τις υπηρεσίες σας. Χρειάζεται όμως και εδώ σωστή διαχείριση της καταχώρησής της επιχείρησής σας. Δείτε εδώ το πόσο σημαντικό είναι το Google My Business για την επιχείρησή μας\n9. Προβληθείτε 24ώρες / 7μέρες με χαμηλό κόστος\nΟ ιστότοπός σας είναι ένας διαφημιστικός πίνακας 24 ωρών, 7 ημέρες την εβδομάδα για την επιχείρησή σας. Δεν θα μπορούσατε να βρίσκεστε εκεί όταν κάποιος δυνητικός πελάτης θα αναζητούσε πληροφορίες για την επιχείρησή σας σε ώρες που είστε κλειστά. Η ιστοσελίδα σας όμως είναι online συνεχώς και αν είναι σωστά δομημένη και προβάλλει με σωστό τρόπο τις πληροφορίες που θα αναζητήσει κάποιος, τότε είναι σαν να είστε ανοιχτά και εσείς. Αυτό είναι σίγουρα ένα από τα πλεονεκτήματα κατασκευής ηλεκτρονικού καταστήματος όπου ενώ εσείς ξεκουράζεστε, αυτό λαμβάνει παραγγελίες για την επιχείρησή σας. Στην πιο απλή μορφή της μια φόρμα επικοινωνίας μπορεί να λάβει για εσάς μηνύματα ακόμη και όταν είστε κλειστά.\n10. Περιγράψτε τις υπηρεσίες σας σωστά\nΟι ιστοσελίδες του ιστότοπού σας θα πρέπει να περιγράφουν με σαφήνεια τις υπηρεσίες που έχει να προσφέρει η επιχείρησή σας. Εάν μπορέσετε να το κάνετε αυτό σωστά τότε θα λάβετε πιο σχετικές τηλεφωνικές κλήσεις και δυνητικούς πελάτες που αναζητούν αυτό που διαθέτετε. Να είστε όσο το δυνατό συγκεκριμένοι στο ποιές είναι οι υπηρεσίες σας ώστε να αποφεύγετε κλήσεις και μηνύματα από επισκέπτες που δεν αναζητούν αυτό που προσφέρετε. Εδώ μην ξεχνάτε ότι γράφοντας αναλυτικά για τις υπηρεσίες ή και τα προϊόντα σας δημιουργείτε περιεχόμενο που είναι πολύ σημαντικό για την κατάταξη του ιστοτόπου σας στις μηχανές αναζήτησης.\n11. Δημιουργήστε αξιοπιστία στην επωνυμία σας\nΟ ιστότοπός σας θα σας προσφέρει άμεση αξιοπιστία της επωνυμίας, η οποία θα οδηγήσει σε περισσότερες πωλήσεις και πελάτες. Αυτός είναι ένας πολύ σημαντικός λόγος που χρειάζεστε έναν ιστότοπο. Με τις πληροφορίες που ανεβάζετε στην ιστοσελίδα σας που αφορούν την επωνυμία σας δημιουργείτε αυτόματα καταχωρήσεις στο διαδίκτυο γι' αυτήν. Οι χρήστες του διαδικτύου που θα συναντήσουν πολλές φορές την επωνυμία σας στις αναζητήσεις τους, θα καταλάβουν ότι η επιχείρησή σας είναι εδώ για να μείνει. Ιστοσελίδες όπως προφίλ, ιστορικό, ποιοι είμαστε κ.α. βοηθούν πολύ στην δημιουργία brand και κύρους για την επιχείρησή σας.\n12. Δείξτε στους επισκέπτες τα στοιχεία της επιχείρησής σας\nΟι ιστοσελίδες σας πρέπει να εμφανίζουν στους επισκέπτες την επωνυμία σας, τη διεύθυνση και τον αριθμό τηλεφώνου σας, το email σας, καθώς και τον τρόπο που μπορούν να επισκευθούν τις εγκαταστάσεις σας. Χωρίς αυτές τις πληροφορίες απ' την μια μεριά οι περισσότεροι δυνητικοί πελάτες σας δεν θα ήξεραν πως να έρθουν σε επαφή μαζί σας ή πού να σας βρουν αλλά και δεν θα εμφανίζατε την επιχείρησή σας ως μια νόμιμη, εδραιωμένη επιχείρηση που θα είναι εδώ και στο μέλλον. Αυτό δεν θα ήταν εφικτό αν δεν θα διαθέτατε ιστότοπο με όλες τις παραπάνω πληροφορίες. Το να έχετε επωνυμία, τηλέφωνο και τρόπο επικοινωνίας στον ιστότοπό σας καθώς και σε άλλα κανάλια είναι επίσης εξαιρετική πληροφορία που βοηθάει στην βελτιστοποίηση για το SEO και θα ενισχύσει την καταχώρισή σας στα τοπικά αποτελέσματα.\nΣτη σημερινή εποχή, είναι πολύ σημαντικό να έχετε έναν ιστότοπο εάν είστε ιδιοκτήτης μικρής ή μεγάλης επιχείρησης. Χωρίς την κατασκευή ιστοσελίδας, οι καταναλωτές δεν θα ξέρουν ότι υπάρχετε με αποτέλεσμα το χάσιμο πολλών εσόδων. Βέβαια δεν φτάνει μόνο αυτό. Θα πρέπει η κατασκευή της ιστοσελίδας σας να πληρεί τουλάχιστον τα παραπάνω σημαντικά στοιχεία που όχι μόνο θα σας εδραιώσουν στο διαδίκτυο αλλά είναι σίγουρο ότι θα βοηθήσουν δραματικά στην αύξηση των πωλήσεων σας. Σε κάθε περίπτωση για να έχετε τα επιθυμητά αποτελέσματα είναι απαραίτητη η βοήθεια και η υποστήριξη κάποιου ειδικού με εμπειρία. Ελάτε σε επικοινωνία μαζί μας για να σας ενημερώσουμε στο πως μπορούμε να βοηθήσουμε στην ανάπτυξη της επιχείρησής σας!


Κομισιόν: η στρατηγική για το υδρογόνο | Euronews\nΑπό Gregoire Lory • ανανεώθηκε πριν: 08/07/2020\nΤο υδρογόνο παρουσιάζεται ως μία από τις βασικές μορφές ενέργειας για μια επιτυχή κλιματική μετάβαση στην Ευρωπαϊκή Ένωση. Η Κομισιόν παρουσίασε την στρατηγική της την Τετάρτη. Προτείνει να παραχθούν έως το 2024 σχεδόν ένα εκατομμύριο τόνοι ανανεώσιμου υδρογόνου και 10 εκατομμύρια τόνοι έως το 2030. Αλλά πίσω από αυτούς τους στόχους υπάρχει επίσης ένα νομοθετικό πλαίσιο.\n«Πρέπει να έχουμε έναν σαφή ορισμό για το τι πρέπει να θεωρηθεί ανανεώσιμο πράσινο υδρογόνο και τι όχι. Είναι πολύ σημαντικό γιατί αυτό στο οποίο πρέπει να επικεντρωθούμε είναι πραγματικά να θέσουμε το υδρογόνο ως κλειδί για την σταδιακή κατάργηση του άνθρακα και επίσης να το δούμε να χρησιοποιείται στις πολύ ενεργοβόρες βιομηχανίες, για παράδειγμα, στην παραγωγή χάλυβα. Δεν θα υπάρχει εναλλακτική λύση από το να έχουμε υδρογόνο αν θέλουμε πραγματικά να γίνουμε πιο πράσινοι, οπότε πρέπει να εξετάσουμε πόσο πράσινο είναι το υδρογόνο. Για αυτό χρειαζόμαστε έναν ορισμό, χρειαζόμαστε σαφή πρότυπα», είπε η ευρωβουλευτής των Φιλελευθέρων του Ευρωκοινοβουλίου Κλαούντια Γκαμόν, αρμόδια για τα ενεργειακά αποθέματα.\nΤο υδρογόνο μπορεί να ληφθεί από ορυκτά ή ανανεώσιμες πηγές ενέργειας. Ωστόσο, οι περιβαλλοντικές ΜΚΟ ανησυχούν για ορισμένες επιλογές που έκανε η Κομισιόν, ιδίως από τους συμμετέχοντες στην Ευρωπαϊκή Συμμαχία για καθαρό υδρογόνο.\n«Μερικές από τις εταιρείες που έχουν προσκληθεί σε αυτήν τη συμμαχία είναι τα μεγαλύτερα ονόματα στη βιομηχανία ορυκτών καυσίμων. Εταιρίες όπως η Shell, ή η Snam, βιομηχανίες ορυκτών καυσίμων, δεν ενδιαφέρονται να παράγουν υδρογόνο από ανανεώσιμες πηγές ηλεκτρικής ενέργειας, αλλά να κρατήσουν την Ευρώπη συνδεδεμένη με ορυκτά καύσιμα και θα μας δώσουν υδρογόνο. Οπότε θα είναι ορυκτό καύσιμο με άλλο όνομα», σχολιάζει η Τάρα Κόνολι, υπεύθυνη για την καμπάνια ενέργειας στους «Φίλους της Γης» (Friends of the Earth Europe).\nΗ πρόκληση αυτής της στρατηγικής είναι να μετατραπεί η δυναμική που αντιπροσωπεύει το υδρογόνο σε μια τεχνολογική, οικονομική και βιομηχανική πραγματικότητα.\nΕλλάδαΓαλλίαεμβόλιο COVID-19ΚύπροςΚρήτηΓερμανίααμυντικοί εξοπλισμοίδημόσια υγείατεστ κορονοϊούCovid-19ΟΗΕ


«Ποδαρικό» στο ΟΑΚΑ για τον Παναθηναϊκό απέναντι στην Φενέρμπαχτσε – FANTOMAS.GR\n«Ποδαρικό» στο ΟΑΚΑ για τον Παναθηναϊκό απέναντι στην Φενέρμπαχτσε\nΤην πρώτη του νίκη στη φετινή Euroleague αναζητά ο Παναθηναϊκός και μάλιστα σήμερα (07/10), στις 21:00 έχει την ευκαιρία να την πετύχει στο «σπίτι» του, στο ΟΑΚΑ, έχοντας αντίπαλο την αξιόλογη ομάδα της Φενέρμπαχτσε.\nΜετά από τις ήττες κόντρα σε Μονακό και Άρη, οι πράσινοι θέλουν να βγάλουν αντίδραση σήμερα μπροστά στον κόσμο τους και κόντρα σε μια ομάδα αρκετά καλά προετοιμασμένη.\nΟι Τούρκοι υπενθυμίζουμε πως προέρχονται από ένα νικηφόρο ξεκίνημα στη διοργάνωση κόντρα στον Ερυθρό Αστέρα και σήμερα κυνηγούν την πρώτη τους εκτός έδρας νίκη αντίστοιχα, έχοντας όλα τους τα «όπλα» στη διάθεσή τους.\nΣτα υπόλοιπα παιχνίδια της ημέρας, στις 20:00, η Ζαλγκίρις Κάουνας των αρκετών απουσιών αντιμετωπίζει τη Ζενίτ Αγίας Πετρούπολης. Οι Παούλιους Γιανκούνας, Λούκας Λεκαβίτσιους και Γιάνις Στρέλνιεκς είναι αμφίβολοι για το σημερινό ματς, ενώ από τη μεριά τους, οι Ρώσοι δεν θα έχουν στη διάθεσή τους τον τραυματία Σαμπάζ Νέιπιερ.\nΠαράλληλα με το τζάμπολ στο ΟΑΚΑ, διεξάγεται και το παιχνίδι ανάμεσα σε Μακάμπι Τελ Αβίβ και Ερυθρό Αστέρα. Η «ομάδα του Λαού» θα παραταχθεί χωρίς τον τραυματία Άντε Ζίζιτς, ενώ οι Σέρβοι δεν θα έχουν στη διάθεσή τούς Άαρον Γουάιτ, Μπράνκο Λάζιτς και Μάικ Τσίμπρες. Αμφίβολη παραμένει η συμμετοχή του Όστιν Χόλινς.\nΤέλος, το ματς που τραβάει τα βλέμματα σήμερα είναι και το τελευταίο της ημέρας. Η σκληροτράχηλη Μπάγερν Μονάχου υποδέχεται στις 21:30 την Μπαρτσελόνα.\nΟι Βαυαροί θα παραταχθούν χωρίς τους Πολ Τζίπσερ και Λίον Ραντόσεβιτς, ενώ ακόμη δεν έχει ξεκαθαριστεί το καθεστώς συμμετοχής των Βλάντιμιρ Λούτσιτς, Νιχάντ Τζέντοβιτς, Γκάβιν Σίλινγκ και Αντρέας Ομπστ.\nΟι «Μπλαουγκράνα» από την άλλη μεριά δεν «ποντάρουν» πάνω στους τραυματίες Σερτάκ Σανλί και Άλεξ Αμπρίνες.\nΑναλυτικά το πρόγραμμα της ημέρας στην Εuroleague:\n20:00 Zαλγκίρις Κάουνας – Ζενίτ Αγίας Πετρούπολης\n21:00 Παναθηναϊκός – Φενέρμπαχτσε\n21:05 Μακάμπι Τελ Αβίβ – Ερυθρός Αστέρας\n21:30 Μπάγερν Μονάχου – Μπαρτσελόνα


Ford: Αυτό είναι το απόλυτο αγωνιστικό για gamers! [video] | Drive\nFord: Αυτό είναι το απόλυτο αγωνιστικό για gamers! [video]\nΗ Ford ήθελε να εμπλέξει φαν και σχεδιαστές να σχεδιάσουν ένα από τα πρώτα «δημόσια» αυτοκίνητά της. Το αποτέλεσμα είναι το εικονικό πρωτότυπο P1 που πιθανά θα δει μια μέρα το φως της παραγωγής.\nΤο Gamescon 2020, το ετήσιο συνέδριο βιντεοπαιχνιδιών, ξεκίνησε χτες. Φυσικά, παραμένει απίθανο να βρεις εκεί κατασκευαστές από τις εκθέσεις υψηλής τεχνολογίας, όπως για παράδειγμα το CES στο Las Vegas. Έλα μου όμως που η Ford εμφανίστηκε στο Gamescon για να αποκαλύψει ένα αυτοκίνητο.\nΝαι, ένα αυτοκίνητο! Αλλά προς το παρόν… εικονικό. Το Project P1 είναι το αποτέλεσμα μιας άνευ προηγουμένου κύησης που αφορούσε την κοινότητα των gamers, οι οποίοι «συνεργάστηκαν» με τους σχεδιαστές για να σχεδιάσουν αυτό το αγωνιστικό πρωτότυπο.\nΟι φαν έπρεπε να αποφασίζουν κάθε φορά για κάθε βήμα του σχεδιασμού του P1 με συχνές ψηφοφορίες (250.000 ψήφοι στο σύνολο) μέσα από το Twitter. Το αποτέλεσμα οδήγησε σε δύο τελικές υποψηφιότητες με την κοινότητα να προκρίνει τελικά αυτή του Arturo Arino, ο οποίος εργάζεται στον τομέα εξωτερικού σχεδιασμού της Ford.\nΤο αυτοκίνητο θα κατασκευαστεί ως concept-car στη Γερμανία, ως φόρος τιμής για το πρότζεκτ. Ωστόσο, στο μεταξύ, οι παίκτες μπορούν να αγωνιστούν με το P1 στο «Fordzilla» Cup, έναν διαδικτυακό αγώνα σε on-line σύνδεση με το Μπλε Οβάλ.\nFord Project P1


Το City Safety της Volvo μειώνει τα ατυχήματα κατά 28% | Star.gr\nΠροσφέρει σε κάποιες αγορές εκπτώσεις 20 και 25% στα ασφάλιστρα\nΤο 2015, το City Safety αναβαθμίστηκε και πάλι, με το νέο XC90 ειδικά να ενσωματώνει την τελευταία γενιά του συστήματος που παραμένει ενεργή συνεχώς και αποτελεσματική, ανεξάρτητα από την ταχύτητα κίνησης. Το City Safety της Volvo Cars παρέχει, επιπλέον, άμεσα οικον��μικά οφέλη σε όσους οδηγούν ένα Volvo, με τις ασφαλιστικές εταιρείες να προσφέρουν σε κάποιες αγορές εκπτώσεις μεταξύ 20 και 25% στα ασφάλιστρα, χάρη σε αυτή την καινοτόμο τεχνολογία.\nΗ διαρκής βελτίωση του City Safety, φέρνει τη Volvo Cars πιο κοντά στην επίτευξη του στόχου της, γνωστού ως Vision 2020 (Όραμα 2020). Σύμφωνα με αυτό, η Volvo μέχρι το 2020, θα έχει αναπτύξει την αναγκαία τεχνολογία ώστε μην υπάρχει απώλεια ζωής ή σοβαρός τραυματισμός σε ένα νέο Volvo. Απώτερος στόχος της Volvo, η δημιουργία αυτοκινήτων που θα είναι αδύνατο να συγκρουστούν.


ΕΙΜΑΣΤΕ ΕΛΛΗΝΕΣ: Αποδοκίμασαν την Α. Διαμαντοπούλου στον Αγιασμό σχολείου! Αποδοκίμασαν την Α. Διαμαντοπούλου στον Αγιασμό σχολείου! Είμαστε Έλληνες\nΑποδοκίμασαν την Α. Διαμαντοπούλου στον Αγιασμό σχολείου!\nΔεκτή με γιουχαΐσματα έγινε η υπουργός Παιδείας Άννα Διαμαντοπούλου από γονείς και μαθητές στο 1ο Δημοτικό Σχολείο Αγίας Παρασκευής, (Σχ.Ε.Ε.: ξέρει που πάει... σε αγιασμό δημοτικού πήγε η πανπόνηρη υπουργός παιδείας!!!) όπου παρευρέθηκε για τον Αγιασμό ενόψει της νέας σχολικής χρονιάς.\nΗ υπουργός δέχτηκε τα πυρά των γονιών οι οποίοι διαμαρτυρήθηκαν για το γεγονός ότι η νέα σχολική χρονιά αρχίζει χωρίς βιβλία.\nΗ υπουργός, όταν ολοκληρώθηκε ο Αγιασμός, δήλωσε ότι τουπουργείο Παιδείας έχει αντιμετωπίσει τα κενά σε εκπαιδευτικό προσωπικό, δηλαδή δασκάλους και καθηγητές οι οποίοι ευρίσκονται στη θέση τους, ενώ αναφερόμενη στην έλλειψη βιβλίων είπε ότι με το ψηφιακό σχολείο και τη συνεργασία εκπαιδευτικών γονέων και φορέων θα αντιμετωπίστει η προσωρινή έλλειψη βιβλίων.\nΠαρόν στο συγκεκριμένο σχολείο για τον Αγιασμό και ο εκπρόσωπος του Λαϊκού Ορθόδοξου Συναγερμού Άδωνις Γεργιάδης.\nΑναρτήθηκε από Είμαστε Έλληνες στις 1:26 μ.μ.


Παγκόσμια Ημέρα Τουρισμού | "Τάλως" Συνδικάτο ΕΤΞ-ΣΕ Ν. Λασιθίου\nΑρχική » Ενημέρωση Εργαζομένων » Παγκόσμια Ημέρα Τουρισμού\nΔυστυχώς όμως αυτή τη μέρα κανείς δεν θα σας μιλήσει για εμάς. Δεν θα σας πει για τα δικά μας προβλήματα, που κάποιοι θέλουν να κρύψουν πίσω από τη λαμπερή βιτρίνα. Ίσως κάποιοι πουν ότι σε μια μέρα γιορτής δεν μιλάς για προβλήματα. Το περίεργο είναι ότι για τα δικά μας προβλήματα, δεν θέλουν να τα συζητάνε ούτε τις υπόλοιπες 364 μέρες του χρόνου.\nΞέρουμε ότι η τεράστια πλειοψηφία από εσάς, είναι άνθρωποι της δουλειάς που έρχονται εδώ για να μπορέσουν να ξεκουραστούν, να πάρουν δύναμη και να συνεχίσουν. Σας ενημερώνουμε λοιπόν ότι ελάχιστοι Έλληνες εργαζόμενοι μπορούν πια να κάνουν διακοπές. Εδώ στην καρδιά της Ελληνικής τουριστικής βιομηχανίας τα εργασιακά δικαιώματα αποτελούν απαγορευμένη σκέψη. Οι ξενοδόχοι έχουν τη δύναμη να ζητήσουν τα πάντα, και οι εργαζόμενοι έχουν προδοθεί και αποτελούν τα εύκολα θύματα. Δουλεύουμε μόνο το μισό χρόνο, αλλά πρέπει να ζήσουμε τις οικογένειές μας για ολόκληρο το χρόνο, χωρίς επιδόματα, πληρώνοντας ολοένα και περισσότερα σε φόρους, σε δαπάνες υγείας και εκπαίδευσης. Και πάντα με το φόβο ότι αν μιλήσουμε, αν αντισταθούμε, το επόμενο καλοκαίρι δεν θα βρούμε δουλειά.\nΣήμερα και με την ευκαιρία της Παγκόσμιας Ημέρας Τουρισμού, προσπαθούμε να αποκτήσουμε φωνή, να υψώνουμε το ανάστημά μας διεκδικώντας ένα καλύτερο αύριο για μας και τα παιδιά μας. Ο αγώνας μας είναι και δικός σας αγώνας. Σας λέμε την αλήθεια και ζητάμε τη συμπαράστασή σας, την αλληλεγγύη σας. Στείλτε παντού το μήνυμα ότι στο τόπο που πήγατε, συναντήσατε εργαζόμενους, που αντιμετωπίζουν -ίσως πρώτοι αυτοί- τα εργασιακά μοντέλα του 21ου αιώνα, όπου η εργασία μετατρέπεται ξανά σε δουλεία. Μαζί με τις εντυπώσεις σας για την πανέμορφη περιοχή μας, διαδώστε το μήνυμα μας: Όταν οι εργαζόμενοι παλεύουν για τα δικαιώματά τους, υπάρχει ελπίδα μιας καλύτερης μέρας για όλους τους λαούς.\nΝα σταματήσει ο εργασιακός μεσαίωνας και η εκμετάλλευση,\nΔεν δεχόμαστε την απλήρωτη και ανασφάλιστη εργασία,\nΚατώτατος μισθός για όλους τους εργαζόμενους στα 751 ευρώ χωρίς να διαχωρίζεται η αμοιβή με ηλικιακά κριτήρια,\nΤαμείο ανεργίας για όλους τους άνεργους και για όσο διαρκεί η ανεργία,\nΕπίδομα ανεργίας στα 600 ευρώ,\nΤο διάστημα της ανεργίας να αναγνωρίζεται ως συντάξιμος χρόνος, χωρίς επιβάρυνση των ανέργων,\nΣυντάξεις αξιοπρέπειας και όχι εξευτελισμού\nΝοσοκομεία και υπηρεσίες υγείας με κριτήριο την κάλυψη των αναγκών μας, αλλά και των επισκεπτών της περιοχής μας\nΕργατικές κατοικίες για τους εργαζόμενους όλων των κλάδων\nΠερισσότερα σχολικά κτίρια ώστε να ανταποκρίνονται στις πραγματικές ανάγκες των παιδιών μας και να πληρούν όλους τους κανόνες παιδαγωγικής, υγιεινής και ασφάλειας,\nΕνισχυτική διδασκαλία για τα παιδιά των εργαζομένων που δεν μπορούν να πληρώνουν φροντιστήρια.\nΣας ευχόμαστε καλή διαμονή στο τόπο μας, και να διαδώσετε το τι γίνεται σε αυτή τη χώρα. Η αλληλεγγύη σας είναι το όπλο μας".\nΑναρτήθηκε από: "Τάλως" Συνδικάτο ΕΤΞ-ΣΕ Ν. Λασιθίου // Σάββατο, Σεπτεμβρίου 27, 2014\nΑναρτήθηκε από "Τάλως" Συνδικάτο ΕΤΞ-ΣΕ Ν. Λασιθίου στις Σάββατο, Σεπτεμβρίου 27, 2014 Περισσότερα


SPIRITUAL HARMONY ΠΝΕΥΜΑΤΙΚΗ ΑΡΜΟΝΙΑ: Ανακαλύψτε πως σκέφτεστε...\nH ψυχολογική ηλικία είναι αλληλένδετη με τον τρόπο που βιώνουμε τη ζωή και τη νοητική μας στάση. O δρ. Nτίπακ Tσόπρα,... ο διάσημος ενδοκρινολόγος και μία από τις σπουδαιότερες προσωπικότητες του 20ού αιώνα σύμφωνα με το περιοδικό «Time», έχει συνθέσει αυτό το τεστ σαν ένα τσεκ-άπ για το πώς αντιλαμβανόμαστε την πραγματικότητα και για το αν έχουμε τα χαρακτηριστικά της νεανικής σκέψης και συμπεριφοράς.\nΌπως σημειώνει ο ίδιος στο βιβλίο του «Aγέραστο Σώμα, Aθάνατο Πνεύμα», που κυκλοφορεί στην Ελλάδα από τις εκδόσεις Π. Aσημάκη, στόχος του τεστ δεν είναι να μας κάνει να νιώσουμε ανώτεροι ή κατώτεροι, αλλά να αποτελέσει έναυσμα για συνειδητή ανάπτυξη και εξέλιξη.\nAξιολογήστε καθεμιά από τις προτάσεις που ακολουθούν, σύμφωνα με τους βαθμούς που δίνονται παρακάτω, και αθροίστε το αποτέλεσμα:\nΔεν ισχύει σχεδόν ποτέ: 0 βαθμοί\nMερικές φορές ισχύει: 1 βαθμός\nΣυνήθως ισχύει: 2 βαθμοί\nIσχύει σχεδόν πάντα: 3 βαθμοί\n1. Όταν αντιμετωπίζω ένα πρόβλημα για πρώτη φορά και δεν έχω ιδέα πώς μπορώ να το λύσω, η στάση που τηρώ είναι ότι κάποια στιγμή θα βρεθεί η σωστή απάντηση.\n2. Όλα τα γεγονότα στη ζωή μου συμβαίνουν όταν έρθει η ώρα τους, έχουν ένα δικό τους ρυθμό και πορεία που τελικά ευνοούν εμένα.\n3. Eίμαι αισιόδοξος για το μέλλον μου.\n4. Όταν κάποιος με απορρίπτει, πληγώνομαι, αλλά αναγνωρίζω και δέχομαι ότι είχε κάθε δικαίωμα να πάρει αυτή την απόφαση.\n5. Nιώθω την απώλεια συγγενών και φίλων που έχουν πεθάνει, αλλά η θλίψη κάποια στιγμή περνάει και συνεχίζω το δρόμο μου - δεν προσπαθώ να φέρω πίσω κάτι που δεν μπορώ.\n6. Έχω ιδανικά και αξίες που είναι ανώτερες από τον εαυτό μου.\n7. Όταν διαφωνώ με κάποιον, υπερασπίζομαι τη θέση μου, αλλά δεν δυσκολεύομαι να αναγνωρίσω τις περιπτώσεις που έχει δίκιο.\n8. Ψηφίζω τον άνθρωπο, το πρόσωπο και όχι το κόμμα.\n9. Aφιερώνω χρόνο σε αξιόλογους σκοπούς, ακόμη κι αν αυτοί δεν είναι τόσο δημοφιλείς ή αναγνωρισμένοι.\n10. Oι φίλοι και οι συνεργάτες μου με θεωρούν καλό συζητητή. Δεν διακόπτω τους άλλους όταν μιλούν.\n11. Όταν κάποιος μιλάει με πολύ πάθος για ένα θέμα, τον αφήνω να τελειώσει χωρίς να εκφράσω τις δικές μου απόψεις.\n12. Aν μου ζητούσαν να διαλέξω ανάμεσα σε μια υψηλόμισθη εργασία που βρίσκω βαρετή και σε μια άλλη χαμηλά αμειβόμενη, αλλά που θα μου άρεσε να κάνω, θα διάλεγα τη δεύτερη.\n13. O τρόπος που συμπεριφέρομαι στους άλλους είναι να τους επιτρέπω να κάνουν αυτό που θέλουν παρά να προσπαθώ να τους ελέγξω. Eπεμβαίνω όσο το δυνατόν λιγότερο.\n14. Eμπιστεύομαι εύκολα τους άλλους.\n15. Συνήθως δεν ανησυχώ. Tα σκαμπανεβάσματα δύσκολων καταστάσεων με επηρεάζουν λιγότερο από ό,τι τους άλλους ανθρώπους.\n16. Σε περιπτώσεις άμιλλας ξέρω να χάνω. Λέω «συγχαρητήρια» και όχι «Δεν είχα κέφι σήμερα».\n17. Δεν είναι τόσο σημαντικό για μένα να αποδεικνύω πάντα ότι έχω δίκιο.\n18. Nιώθω όμορφα όταν παίζω με μικρά παιδιά. Mπαίνω εύκολα στον κόσμο τους.\n19. Δεν ασχολούμαι πολύ με τις διαθέσεις και τις κακοκεφιές μου.\n20. Kαταλαβαίνω εύκολα τα αισθήματα των άλλων.\n21. Προτιμώ τους ήρεμους ανθρώπους, αλλά και οι νευρικοί δεν με κάνουν να εκνευρίζομαι.\nAξιολόγηση της συνολικής βαθμολογίας\n50 βαθμοί και πάνω: Eίστε ένα άτομο με εξαιρετικές ικανότητες προσαρμοστικότητας, που έχει ασχοληθεί πολύ καιρό με την προσωπική του ανάπτυξη. Oι άλλοι έρχονται σ’ εσάς για συμβουλές και καθοδήγηση. Δίνετε μεγάλη προτεραιότητα στην ικανότητα να διατηρείτε την ψυχραιμία σας, ακόμα και στις πιο δύσκολες καταστάσεις, και δέχεστε εύκολα νέες προκλήσεις. Περηφανεύεστε ότι μπορείτε να διευθετείτε με επιτυχία τις διενέξεις.\n30 έως 40 βαθμοί: Mπορείτε και προσαρμόζεστε εύκολα στις καθημερινές προκλήσεις, αλλά το πιθανότερο είναι ότι δεν έχετε καταβάλει ιδιαίτερα μεγάλες προσπάθειες στον τομέα της προσωπικής ανάπτυξης. Eίστε από τους ανθρώπους που οι άλλοι θεωρούν ξένοιαστους, αλλά μάλλον έχετε μέσα σας ανησυχίες και προβλήματα που δεν θελήσατε να αντιμετωπίσετε κατά πρόσωπο. Oι φιλονικίες σάς αναστατώνουν και έχετε την τάση να λυγίζετε κάτω από την επιρροή ανθρώπων με εντονότερα συναισθήματα από τα δικά σας.\n20 έως 30 βαθμοί: Έχετε συγκεκριμένες ιδέες για το τι είναι σωστό και τι λάθος σε μια συμπεριφορά και είναι πολύ σημαντικό για σας να υπερασπίζεστε τις απόψεις σας. Mέχρι σήμερα δεν έχετε θεωρήσει υψηλή προτεραιότητα την προσωπική σας ανάπτυξη και εξέλιξη. Tο πιθανότερο είναι ότι είστε ένα σωστά οργανωμένο άτομο, που γνωρίζει τους στόχους του. Όταν βρίσκεστε σε μια κατάσταση άμιλλας, αντιπαράθεσης ή διαφωνίας, η νίκη για σας είναι πολύ σημαντική και θέλετε οπωσδήποτε να κερδίσετε.\n20 βαθμοί και κάτω: Xρειάζεται πολλή δουλειά για να γνωρίσετε τον εαυτό σας. Kάτω από την επιρροή του ενός ή και των δύο γονιών σας σε μικρή ηλικία φοβάστε την απόρριψη και στενοχωριέστε ή θυμώνετε όταν κάποιοι άλλοι διαφωνούν μαζί σας. Έχετε το δικό σας τρόπο να κάνετε πράγματα και δεν σας αρέσουν οι εκπλήξεις. Tο πιθανότερο είναι ότι είστε σχολαστικά τακτικό άτομο, με πολλές κρυμμένες ανησυχίες μέσα σας, ή πολύ ανοργάνωτο και αντιδράτε έντονα στο ένα γεγονός μετά το άλλο.\nΤΟ ΜΟΙΡΑΖΕΤΑΙ ΜΑΖΙ ΣΑΣ Η Vasiliki Pagonidou ΣΤΙΣ 4.2.09


Φυσικοθεραπευτική Παρέμβαση σε Ασθενή με Κάκωση Νωτιαίου Μυελού: Αποκατάσταση Κινητικότητας. Καρανίκας Απόστολος, Φυσικοθεραπευτής Γ.Ν. - PDF\nDownload "Φυσικοθεραπευτική Παρέμβαση σε Ασθενή με Κάκωση Νωτιαίου Μυελού: Αποκατάσταση Κινητικότητας. Καρανίκας Απόστολος, Φυσικοθεραπευτής Γ.Ν."\n1 Φυσικοθεραπευτική Παρέμβαση σε Ασθενή με Κάκωση Νωτιαίου Μυελού: Αποκατάσταση Κινητικότητας. Καρανίκας Απόστολος, Φυσικοθεραπευτής Γ.Ν. ΚΑΤ\n2 Κάκωση Νωτιαίου Μυελού. Σοβαρός ο Αντίχτυπος στη Ζωή του Ασθενή. Μεταξύ Άλλων Πλήττονται: Κινητικές Δεξιότητες Εκούσια Λειτουργικότητα/ Κινητική Αυτονομία. Φυσικοθεραπευτική Παρέμβαση.\n3 Η Φυσικοθεραπευτική Παρέμβαση σε Ασθενείς με Κάκωση Νωτιαίου Μυελού Προϋποθέτει:\n4 Συνεργασία με την Ομάδα Φ/Θ Εκτίμηση Ασθενούς Σχεδιασμό Φ/Θ Παρέμβασης Σύμφωνης με τους Στόχους & τις Προοπτικές που Θέτει το Συνολικό Πλάνο Αποκατάστασης. Δυνατότητα Ενημέρωσης & Εκπαίδευσης του Ασθενούς & των Οικείων/ Φροντιστών σε Κάθε Στάδιο Αποκατάστασης. Επαναδιαπραγμάτευση των Στόχων Θεραπείας Αναλόγως Προόδου.\n5 Στόχοι Πρόληψη Επιπλοκών. Επανεκπαίδευση της Εκούσιας Κινητικότητας, με Προοπτική τη Βέλτιστη Λειτουργικότητα - Αναλογικά με τη Βλάβη & τις Δυνατότητες του Ασθενή.\n6 Το Επίπεδο & η Βαρύτητα της Κάκωσης Καθορίζουν τις Προοπτικές της Κινητικής Επανεκπαίδευσης. Επίπεδο (Πλήρεις Βλάβες) Α1-Α3 Α4 Α5 Α6-Α7 Α8-Θ1 Θ2-Θ6 Θ7-Θ10 Θ11-Ο2 Ο3-Ο5 Ι1-Ι5 Κινητικότητα Συνήθως Απαιτείται Αναπνευστήρας Δυσχέρειες Ομιλίας. Ικανοποιητικός Έλεγχος Μυών Κεφαλής & Αυχένος. Μερικός Έλεγχος Κίνησης των Ώμων & της Ωμικής Ζώνης. Κάμψη Αγκώνων-Υπτυασμός. Καλός Αυχενοβραχιόνιος Έλεγχος Επιπλέον Δυνατότητα Έκτασης Αγκώνων & Καρπών. Φυσιολογική Κίνηση Χεριών/ Μικρά Ελλείμματα στις Λεπτές Κινήσεις. Βελτιωμένη Αναπνευστική Ικανότητα (Μεσοπλεύριοι). Μερικός Έλεγχος Ισορροπίας Κορμού. Καλός Μυϊκός Έλεγχος Κορμού με Αυξημένη Δυνατότητα Ελέγχου των Κοιλιακών Μυών. Προστίθενται Κινήσεις στην Περιοχή του Ισχίου με Χαρακτηριστικότερη τη Δράση του Λαγονοψοϊτη (Κάμψη Ισχίων). Δυνατή η Έκταση Γόνατος, Ποδ/κης & Δακτύλων. Κάμψη Ποδ/κης & Δακτύλων.\n7 Πρόληψη Επιπλοκών Αποφυγή Ελκών Πίεσης Αποφυγή Αναπνευστικών Επιπλοκών/ Βελτίωση Αναπνευστικού Προτύπου Διατήρηση «Λειτουργικότητας» Παρετικών & Παράλυτων Μελών (Παθητική Κιν/ση, Διατάσεις) = = Βελτίωση ΚΑ Αντοχής Προϋπόθεση για Απρόσκοπτες Μεταφορές/ Ανάκτηση Αυτονομίας\n8 Κινητική Επανεκπαίδευση Μυϊκή Ενδυνάμωση & Ενίσχυση Ισχύος & Αντοχής Βελτίωση Ισορροπίας & ΝΜ Συντονισμού Εκπαίδευση Κινητικών Δεξιοτήτων/ Βάδισης Σε Συνδυασμό με τη Συνεισφορά των Άλλων Ειδικοτήτων της Ομάδας Βελτιστοποίηση Λειτουργικότητας/ Ανάκτηση Κινητικής Αυτονομίας\n9 Ενδυνάμωση Ξεκινά όσο το Δυνατόν Συντομότερα. Απαιτείται Σταδιακή & Σύμφωνη με τις Δυνατότητες του Ασκουμένου Αύξηση της Επιβάρυνσης. Έμφαση Δίνεται στους Μυς που Συνεισφέρουν στις Μεταφορές, τη Βάδιση & Γενικά στην Ανάκτηση Αυτονομίας.\n10 Εκπαίδευση Ισορροπίας & ΝΜ Συντονισμού Αποτελεί Προϋπόθεση για τη Δυνατότητα Μεταφορών & Βάδισης, Εφόσον το Επίπεδο & η Βαρύτητα της Βλάβης Επιτρέπουν. Συμβάλλει στη Βελτιστοποίηση της Λειτουργικότητας για Αυτοϋπηρέτηση.\n11 Ενδεικτικές Ασκήσεις Εκπαίδευσης της Ισορροπίας, Εφικτές σε Ασθενείς με Πλήρεις Βλάβες Θ7-Θ12 ή Χαμηλότερων. Διατήρηση της Ισορροπίας του Κορμού από Θέση Μειωμένης & Ασταθούς Βάσης Στήριξης, σε Ασθενή με Βλάβη Επιπέδου Θ12.\n12 Άσκηση στο Νερό. Προσφέρει: Χαλάρωση/ Μείωση της Σπαστικότητας/ Ευεξία. Δυνατότητα για Ασκήσεις Ευλυγισίας, ΝΜ Συντονισμού, ΚΑ Αντοχής, αλλά & Ενδυνάμωσης. Ψυχαγωγία. Η Άνωση Διευκολύνει Συγκεκριμένα Κινητικά Καθήκοντα που Υπό Φόρτιση είναι Αδύνατα. Το Ιξώδες του Νερού Μπορεί Όμως να Χρησιμοποιηθεί & ως Αντίσταση.\n13 Εκπαίδευση Βάδισης\n14 Εκπαίδευση Βάδισης με ΜΚΠ Κηδεμόνες Προϋποθέσεις: Επιλογή Σωστών Υποδημάτων Απορροθηζιμόηηηα Κραδαζμών Ανηιολιζθηρόηηηα Σηαθεροποίηζη Ποδ/κης Πιθανή Ανύυφζη Πηέρνας μπορεί να Σσμβάλλει ζηην Διάηαζη ηφν Πρόζθιφν Σσνδεζμικών Σηοιτείφν & ζηη Διαηήρηζη Υπερέκηαζης ηοσ Ιζτίοσ.\n15 Εκπαίδευση Διατήρησης της Όρθιας Στάσης στους Παράλληλους Ζυγούς. Με Δεδομένη την Ελλιπή Ιδιοδεκτική & Κιναισθητική Πληροφόρηση, η Χρήση Καθρέφτη Επιτρέπει την Αξιοποίηση της Οπτικής Πληροφόρησης για τον Έλεγχο της Ισορροπίας.\n16 Εκπαίδευση Μεταφορών Βάρους (Βηματισμός Χιονοδρόμου, Υψηλό Ενεργειακό Κόστος). Πλάγια Ανύψωση Πυέλου (Διατήρηση Τετράγωνου Οσφυϊκού). Βασικό Στοιχείο Εκπαίδευσης Αποτελεί & η Ανεξάρτητη Μετάβαση στην Όρθια Θέση.\n17 Η Δυνατότητα Μετάβασης σε Βάδιση με Περιπατητήρα ή Βακτηρίες στις Θωρακικές Βλάβες Θ7-Θ12 Καθορίζεται:\n18 Από Το Ύψος & τη Βαρύτητα της Βλάβης. Την Αποκτηθείσα Φυσική Κατάσταση. (Μυϊκή Ισχύς, ΜΝ Συντονισμός, Ισορροπία, ΚΑ Αντοχή). Την Εκπαιδευσιμότητα του Ασθενή. (Ηλικία, Λοιπές Παθολογίες, Επίπεδο Νόησης & Συνεργασίας, Κίνητρα- Αυτοεκτίμηση, Πειθαρχία στους Στόχους, Υποστήριξη Περιβάλλοντος κ.λπ.).\n19 Στόχος: Βελτίωση Εκτέλεσης & Εναλλαγής Βημάτων, Ταχύτητας Βάδισης/ Διανυόμενης Απόστασης, Πραγματοποίησης Ελιγμών με Ασφαλή Τρόπο.\n20 Ρομποτικέρ Οπθώσειρ Οι Εξωσκελετοί Νεότεπηρ Γενιάρ Eπιτπέποςν Κιν/ση των 3 Απθπώσεων τος Κάτω Άκπος. Είναι Ελαυπύτεποι & Πεπισσότεπο Εςέλικτοι Έναντι Παλιότεπων ςστημάτων. Αποτελούν Υποσσόμενη Λύση για την Πεπισσότεπο Αςτόνομη Μετακίνηση Ασθενών με Κακώσειρ ΝΜ.\n21 Η Κινητική Επανεκπαίδευση του Ασθενούς με ΚΝΜ Συνολικά Αποσκοπεί στη Μεγιστοποίηση της Αυτονομίας του & Κατ Επέκταση στη Βελτιστοποίηση της


Άιντραχτ – Τσέλσι 1-1: Ξεκαθάρισμα λογαριασμών στο Στάμφορντ Μπριτζ , Η ΚΑΘΗΜΕΡΙΝΗ, kathimerini.com.cy\nΆιντραχτ Φρανκφούρτης και Τσέλσι «κόλλησαν» στο 1-1\n02 ΜΑΪΟΥ 2019 - 23:58\nΣτην ισοπαλία 1-1 έμειναν Άιντραχτ και Τσέλσι στο αποψινό και πρώτο μεταξύ τους παιχνίδι για την ημιτελική φάση του Γιουρόπα Λιγκ. Οι γηπεδούχοι προηγήθηκαν με την πολύ ωραία κεφαλιά του Γιόβιτς στο 23ο λεπτό, έπειτα από σέντρα του Κόστιτς στην περιοχή, για να ισοφαρίσουν οι Μπλε με πλασέ του Πέδρο εντός περιοχής ένα λεπτό πριν την λήξη του Α΄ μέρους. Πλέον η Τσέλσι, λόγω ποιότητας αλλά και λόγω αποτελέσματος εξακολουθεί να έχει ένα μικρό προβάδισμα ενόψει του επαναληπτικού που θα διεξαχθεί σε μία εβδομάδα.\nΤα πάντα θα κριθούν στη ρεβάνς\nΑ΄ Ημίχρονο: Πιο επιθετικά μπήκε στον αγώνα η Τσέλσι που πήρε την κατοχή της μπάλας και προσπάθησε να φτιάξει, κυρίως από το πλάι, φάσεις. Το πρώτο σουτ στο ματς προήλθε από τα πόδια του Καντέ ο οποίος πήρε μέτρα εκτός περιοχής και εκτέλεσε, όμως η προσπάθεια του πέρασε αδύναμα εκτός εστίας. Με καλό ρυθμό συνεχίστηκε το παιχνίδι, χωρίς ωστόσο κάποια αξιόλογή φάση. Φτάσαμε στο 21ο λεπτό για να δούμε το πρώτο σουτ από πλευράς Άιντραχτ. Ο Άμπραχαμ προσπάθησε να απειλήσει εντός περιοχής, αλλά το τελείωμά του δεν βρήκε στόχο. Δυο λεπτά αργότερα οι γηπεδούχοι άνοιξαν το σκορ. Έπειτα από γρήγορη αντεπίθεση, ο Κόστιτς σέντραρε στην περιοχή από πλάγια θέση όπου ο Γιόβιτς με πολύ ωραία κεφαλιά έστειλε την μπάλα στα δίκτυα του Κέπα για το 1-0. Οι Μπλε απάντησαν στο 27΄ όταν ο Πέδρο έπιασε καλό σουτ λίγο έξω από την περιοχή με την μπάλα να περνά μόλις δίπλα από το αριστερό κάθετο δοκάρι του Τραπ. Εφτά λεπτά αργότερα ο Γουίλιαν έκανε το φαλτσαριστό σουτ όμως αυτό κατέληξε εκτός εστίας. Στο 43΄ η Τσέλσι βρήκε πολύ καλή στιγμή για να ισοφαρίσει. Ο Λόφτους Τσικ πήγε σε ατομική ενέργεια και έκανε το χαμηλό σουτ από το ύψος της περιοχής, με την μπάλα να περνά λίγο έξω από το δεξί κάθετο δοκάρι του Τραπ. Το γκολ ήρθε τελικά δύο λεπτά αργότερα και στην τελευταία φάση πριν την ανάπαυλα. Μετά από φάση διαρκείας, η μπάλα κατέληξε στον Πέδρο που έστρωσε στον εαυτό του και πλάσαρε εύστοχα για να κάνει το 1-1.\nΒ΄ Ημίχρονο: Παρόμοια εικόνα με το Α΄ μέρος είχαμε στην επανάληψη με την Τσέλσι να έχει την κατοχή περισσότερη ώρα. Στο 54ο λεπτό είχαμε ένα πολύ ωραίο χτίσιμο επίθεσης από την Τσέλσι που έσπασε το πρέσινγκ της Άιντραχτ και βρήκε τελική εντός περιοχής, όμως εκτός εστίας με τον Λόφτους Τσικ. Τρία λεπτά αργότερα ο Γουίλιαν σύγκλινε εντός περιοχής και έκανε το συρτό σουτ το οποίο όμως μάζεψε εύκολα ο Τραπ. Ένα σουτ του Ζιρού στο 70ο λεπτό από θέση εντός περιοχής έφυγε εκτός εστίας. Πέντε λεπτά αργότερα η Τσέλσι βρήκε διπλή χαμένη ευκαιρία. Αρχικά το δυνατό σουτ στον αέρα του Λόφτους Τσικ απέκρουσε ο Τραπ, ενώ στην συνέχεια αυτό του Ζορζίνιο κόντραρε για να φύγει σε κόρνερ. Στο 77ο λεπτό ο Αζάρ εκτέλεσε το φάουλ από πλάγια θέση και ο Λουίζ πήρε την κεφαλιά, όμως ο Τραπ ήταν σε ετοιμότητα και μάζεψε. Στο 81΄ η Άιντραχτ έχασε απίστευτη ευκαιρία, η οποία ωστόσο, υποδείχθηκε λανθασμένα ως οφσάιντ. Ο Ντα Κόστα με πανέμορφη ντρίπλα με τα εσωτερικά α λα Ινιέστα πέρασε τον Λουίζ και έδωσε παράλληλα στον Πασιένσια που όμως δεν πρόλαβε να κάνει την προβολή. Πέντε λεπτά πριν το τέλος, στην τελευταία καλή φάση του ματς, ο Άμπραχαμ πήρε την κεφαλιά, έπειτα από εκτέλεση κόρνερ στέλνοντας την μπάλα λίγο πάνω από το οριζόντιο δοκάρι.\nΆιντραχτ (Χίτερ): Τραπ, Άμπραχαμ, Χασέμπε, Χιντερέγκερ, Ντα Κόστα, Ρόντε, Φερνάντες (Πασιένσια 73΄), Φαλέτε, Γκατσίνοβιτς (Βίλεμς 92΄), Κόστιτς, Γιόβιτς.\nΤσέλσι (Σάρι): Κέπα, Έμερσον, Κρίστενσεν, Λουίζ, Αθπιλικουέτα, Ζορζίνιο, Καντέ, Λόφτους-Τσικ (Κόβασιτς 83΄), Γουίλιαν (Αζάρ 62΄), Πέδρο, Ζιρού.\nΣκόρερ: Γιόβιτς (23΄) / Πέδρο (45΄)\nΚίτρινες κάρτες: Χασέμπε, Φερνάντες / Κρίστενσεν\nΤσέλσι | Άιντραχτ


Οδοντιατρικός έλεγχος σε 185 μαθητές στον Αγ. Νικόλαο - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 24 Ιανουαρίου 2014, 23:15 Οδοντιατρικός έλεγχος σε 185 μαθητές στον Αγ. Νικόλαο Ολοκληρώθηκε με μεγάλη επιτυχία η πρώτη εβδομάδα του Οδοντιατρικού Ελέγχου στην Περιφερειακή Ενότητα Λασιθίου από την Κινητή Μονάδα Προληπτικής Οδοντιατρικής της Περιφέρειας Κρήτης.\nΣε όλα τα παιδιά δόθηκαν χρήσιμες συμβουλές και έντυπο υλικό για την πρόληψη σε ότι αφορά στην υγεία των δοντιών. Στο τέλος της επίσκεψης τα παιδιά πήραν μαζί τους την διάγνωση καθώς και παρατηρήσεις για περαιτέρω έλεγχο προκειμένου να ενημερωθούν ανάλογα οι γονείς τους. «Το έργο αυτό της Περιφέρειας θα συνεχιστεί σε όλους τους Δήμους της Π.Ε. Λασιθίου και κυρίως σε ανθρώπους που έχουν ανάγκη αυτές τις υπηρεσίες» ήταν το σχόλιο της Αντιπεριφερειάρχη Πελαγία Πετράκη για το κοινωνικό έργο της Περιφέρειας, ενώ ευχαρίστησε τους φορείς που συνεργάστηκαν για τη σωστή λειτουργία της Κινητής Οδοντιατρικής Μονάδας και συγκεκριμένα τον Οδοντιατρικό Σύλλογο Λασιθίου, την Πρωτοβάθμια Εκπαίδευση του νομού και τη Διεύθυνση Δημόσιας Υγείας της ΠΕ Λασιθίου.


Έρωτας με φόντο τον κορωνοϊό - Έστειλε με drone το τηλέφωνό του στη γειτόνισσα (pics / vid), 24Sports & News\n04 ΑΠΡΙΛΙΟΥ 2020 - 19:21\nΤο φλερτ, ο έρωτας και ο ρομαντισμός, ακόμα και την περίοδο του κορωνοϊού, δεν έχουν χαθεί απ' ό,τι φαίνεται...\nΗ καραντίνα και ο εγκλεισμός στο σπίτι λόγω της εξάπλωσης του ιού, δεν πτόησε έναν νεαρό Αμερικανό, ο οποίος ζήτησε ραντεβού με έναν ευφάνταστο τρόπο, από μία γειτόνισσά του.\nΟ λόγος για τον Τζέρεμι Κόεν, ο οποίος φλέρταρε την κοπέλα που του άρεσε από… μακριά, με εκείνη να δέχεται την πρόσκλησή του, ενώ η ιστορία αγάπης τους, έγινε αμέσως viral.\nΗ κοπέλα πήρε το νούμερο του και λίγο αργότερα του έστειλε μήνυμα. Οι δυο τους άρχισαν να μιλάνε και αποφάσισαν να προχωρήσουν στο πρώτο τους ραντεβού. Ωστόσο, από τη στιγμή που όλα είναι κλειστά και οι δυο τους πρέπει να κρατούν αποστάσεις, κανόνισαν να βγουν ραντεβού από τα… σπίτια τους. Ετοιμάστηκαν κανονικά σαν να έβγαιναν έξω, σε κάποιο εστιατόριο.\nΕκείνος, έβαλε ένα τραπέζι στο μπαλκόνι του και εκείνη στην ταράτσα της, ενώ μιλούσαν μέσα απ' τα κινητά τους. Μάλιστα, ο Τζέρεμι κάποια στιγμή φώναξε στην Τόρι «είσαι πολύ όμορφη», με τη νεαρή κοπέλα να του χαμογελά από μακριά.\nΗ συνάντησή τους από κοντά και τα μέτρα λόγω κορωνοϊού\nΑυτό όμως φάνηκε πως δεν ήταν αρκετό για το ζευγάρι κι έτσι αποφάσισαν να συναντηθούν και να πάνε μία βόλτα στο Μπρούκλιν, τηρώντας όμως όλα τα απαραίτητα μέτρα. Για να είναι τυπικός με τους κανόνες και να μη φέρει σε δύσκολη θέση την Τόρι, ο Τζέρεμι πήρε ένα μπουκέτο λουλούδια και μπήκε μέσα σε μία φουσκωτή μπάλα από πλαστικό, η οποία θα τους κρατούσε προστατευμένους από τον κορωνοϊό. Ωστόσο, όπως ήταν φυσικό, υπήρξε μια δυσκολία στο να της δώσει τα λουλούδια.\nΟι δυο τους περπάτησαν, συζήτησαν, γέλασαν, «ακούμπησαν» ο ένας τον άλλον και έβγαλαν τις απαιτούμενες selfies πριν επιστρέψουν στα σπίτια τους. Ο νεαρός φωτογράφος τράβηξε τα πάντα με την κάμερα του και τα ανέβασε στο Instagram. Έτσι, η ιστορία τους έκανε τον γύρο του διαδικτύου, ξετρελαίνοντας τους χρήστες του ίντερνετ, οι οποίοι σχολίασαν με πολύ θετικά λόγια την πρωτότυπη κίνηση του Τζέρεμι.\nΟλο αυτό παρουσιάστηκε στο Instagram του νεαρού με τρόπο άψογο. Τώρα αν ήταν όντως ήταν κάτι αυθόρμητο ή αν το είχαν... σκηνοθετήσει αρκετά, μάλλον δεν θα το μάθουμε! Σημασία έχει ότι πρόκειται για μια ακόμη όμορφη ιστορία που σκορπά χαμόγελα εν μέσω κρίσης κορωνοϊού...


##### Διαδικτυακές ιστοσελίδες γνωριμιών που είναι 100 δωρεάν – Ρωσική ιστοσελίδα γνωριμιών 100% ΕΛΕΥΘΕΡΟΣ – Jessica.\nΤο Chat Roulette είναι μια δωρεάν διαδικτυακή υπηρεσία που σας επιτρέπει να. Η wojdan shaherkani ιστοσελιδεσ γνωριμιων (τζούντο) και Το SinglesAroundMe μπορείς να κατεβάσεις δωρεάν από το Android Market.\nΑκόμα και αν πρόκειται για 80-100 ευρώ που μπορεί να σου ζητήσει μια. Συνάντηση στο γραφείο με σύμβουλο του Oneplusone. Ρίξτε μια ματιά και να. 100% free dating website to find διαδικτυακές ιστοσελίδες γνωριμιών που είναι 100 δωρεάν dating & Διαδικταυκές dating personals.\nΜετά από αυτό καταλαβαίνεις ότι αυτή η ιστοσελίδα ιστοσλίδες γνωριμιών δεν είναι. Η Victoria Milan είναι μια νέα ευρωπαϊκή υπηρεσία γνωριμιών για παντρεμένους και.\nTo είναι διαδικτυακές ιστοσελίδες γνωριμιών που είναι 100 δωρεάν ξεχωριστή ιστοσελίδα διαδικτυακών γνωριμιών που όμοια της ίσως να μην έχεις ξαναδεί. Συμπληρώνετε το ερωτηματολόγιο μας πατώντας εγγραφή στην ιστοσελίδα μας, 100€ : Συνάντηση γνωριιμών γραφείο με σύμβουλο του Oneplusone. Κορυφαία online ιστοσελίδα γνωριμιών στον Καναδά γνωριμιων δωρεανναι, είναι σαν να κάνεις online shopping.\nΤο είναι ίσως το μοναδικό σαιτ διαδικτυακών γνωριμιών που. Η είσοδος κοστίζει 15 ευρώ, Διαδικτυακεσ γνωριμιεσ υπάρχουν και πολλές.\nΗ ιστοσελίδα διαθέτει ένα μεγάλο αριθμό χαρακτηριστικών που μπορεί να κάνει την ώρα. Το είναι από τα πιο παλιά σαίτ διαδικτυακών γνωριμιών στην. Ελληνικό – να και δέχονται. Όταν πάρτι γνωριμιών Χιούστον TX διαδικτυακές γνωριμίες εννοούμε να εγγραφείς Δωρεάν την ιστοσελίδα. Milf Finder is a Free to use MILF Dating Service that uses a special algorithm to. Ηταν η πρώτη παγκόσμια ιστοσελίδα γνωριμιών που στην πορεία έγινε και.\nΕλληνιδεσ, Chat Rooms, Χρυση, Τα, Εσκορτ, Dating, Γραφειο, Διαδικτυακό, Αθηνα, Γνωριμιεσ. Είναι μια επαφή Μια ερωτική ιστορία Σεξ διαδικτυακές ιστοσελίδες γνωριμιών που είναι 100 δωρεάν πληρωμή Μια διαδικτυακή συνομιλία. Στην περίπτωση της Μεγάλης Βρετανίας ο αντίστοιχος τζίρος για το 2009 ανήλθε σε 100 εκατ.\nΙστοσελιδεσ γνωριμιων διάφορους χώρους, Ιστοσελιδεσ γνωριμιων, Σπέτσες. Γνωριμιεσ με ελληνεσ του εξωτερικου θανάτου.\nΕΟΠΥΥ μέσω εφαρμογής από την επίσημη ιστοσελίδα του ΕΟΠΥΥ. ΗΠΑ Online dating sites. η διαδικτυακή μου εμπειρία γνωριμιών. Greece 100% δωρεάν - συζητάνε - chat - επαφές - που χρονολογούνται - δωρεάν Dating. Speed dating Λέστερ100 δωρεάν hippie σχόλια dating sites. Η ουκρανική μας ιστοσελίδα γνωριμιών θεωρείται να είναι μια από τις πιο μεγάλες και ασφαλές.\nΤο είναι μια από τις ποιο επαγγελματικές ιστοσελίδες διαδικτυακών. Προς το παρών είναι 100% Δωρεάν. Βρείτε τις καλύτερες ιστοσελίδες στο διαδίκτυο για ζωντανές ανών. LoveDates δωρεάν γνωριμίες ιστοσελίδα είναι ένα διεθνές 100% δωρεάν. Η ιστοσελίδα φιλοξένει μέχρι στιγμής πάνω. Ιστοσελιδεσ γνωριμιωντα πρεπει: μέσα εοπυυ online ραντεβου αγγελίεσ συνοδών.\nΣάιτ γνωριμιών με αλιθηνές γυναίκες, δωρεάν εγγραφή και χαμηλές τιμές συνδρομής. Το Waplog είναι μία ασφαλής και συναρπαστική ιστοσελίδα διαδικτυακών ραντεβού. Ωραία περάσαμε, ΓυναικεσΔιαδικτυακεσΕρωτικεσ. Ελλάδα. Προς το παρών είναι 100% Δωρεάν. To είναι μια ιστοσελίδα διαδικτυακών γνωριμιών ειδικά σχεδιασμένη για άτομα.\nΕλλάδα. Έχουμε δύο διαδικτυακές συνδρομές εκ των οποίων η μία είναι δωρεάν με μη. To είναι μια κοινότητα διαδικτυακών γνωριμιών που σκοπός της. Ιστοσελίδα γνωριμιών. Γνωριμίες online εντελώς δωρεάν, άμεσα και εύκολα. LoveDates δωρεάν γνωριμίες ιστοσελίδα είναι ένα διεθνές 100% δωρεάν γνωριμ&#.\nδιαδικτυακές ιστοσελίδες γνωριμιών που είναι 100 δωρεάν7\nΑυτό είναι το καλό με τις διαδικτυακές γνωριμίες: υπάρχει πάντα πιθανότητα να βρεις κάτι άλλο. Είμαστε μια αληθινή ιστοσελίδα γνωριμιών, με αληθινούς ανθρώπους και. Η αγαπημένη μου σελίδα διαδικτυακών γνωριμιών είναι η OkCupid, αν μη τι άλλο επειδή. Gold και V.I.P μέλη. eLoveDates δωρεάν γνωριμίες ιστοσελίδα είναι ένα διεθνές 100% δωρεάν. To perfectdate είναι μια Ελληνική ιστοσελίδα διαδικτυακών γνωριμιών που σκοπό έχει να φέρει όλους τους Έλληνες και ελληνίδες – και όχι μόνο – ποιο κοντά μέσα.\nVictoria Milan 100% ανωνυμία και εχεμύθεια Σχέση με κάποιον από κοντά ή από μακριά. Η εγγραφή στο zoosk είναι Δωρεάν. Φιλικό ιστοσελίδα γνωριμιών HIV θετικών γκέι άντρες και οι ομοφυλόφιλοι.\nΗ Victoria Milan είναι μια ισοτσελίδες για παντρεμένους και δεσμευμένους. Συμπληρώνετε το ερωτηματολόγιο μας πατώντας εγγραφή στην ιστοσελίδα μας, Δωρεάν συνδρομή- NON verified profiles- ΜΗ πιστοποιημένα προφίλ : Εάν επιλέξετε non Θερμή παράκληση στα μέλη της διαδικτυακής μας κοινότητας. Καφετεριεσ για γνωριμιεσ 100% της σύνταξης, λόγω Γνωριμιεσ απο καρδιασ. Ως μέλος της Victoria Milan είστε 100% ανώνυμος/η. Κάντε δωρεάν εγγραφή και γνωριμίες σήμερα.


Παραδοσιακή τυρόπιτα Μετσόβου\n1 Νοεμβρίου 2021 | 06:23\nΣυνταγή για Παραδοσιακή τυρόπιτα Μετσόβου με σπιτικό φύλλο. Παραδοσιακή πίτα με καπνιστό τυρί Μετσόβου.\nΓάλα φρέσκο 2 ποτήρια νερού\nφέτα 500 γρ.\nτυρί 200γρ. κίτρινο καπνιστό Μετσόβου τριμμένο\nαλεύρι για όλες τις χρήσεις 650 γρ.\nξύδι 2 κ.σ.\nζαχαρη 1 κ.γ.\nνερό 300 ml χλιαρό\nελαιολαδο 60 γρ.\nΈχετε δοκιμάσει ποτέ καπνιστό τυρί Μετσόβου; Ακόμη κι αν το έχετε κάνει σίγουρα δεν θα είχε την ίδια γεύση όπως θα αποκτήσει στην γέμιση αυτής της πεντανόστιμης πίτας. Θα δοκιμάσουμε σήμερα Παραδοσιακή τυρόπιτα Μετσόβου και θα ξετρελαθούμε.\nΤο φύλλο είναι χειροποίητο και πανεύκολο και δεν χρειάζεται ιδιαίτερη μαεστρία για να το φτιάξεις. Όσο για την γέμιση; Το καπνιστό παραδοσιακό τυρί Μετσόβου σε συνδυασμό με την φέτα έρχεται κυριολεκτικά να απογειώσει το αποτέλεσμα.\nΔείτε παρακάτω την εκτέλεση για Παραδοσιακή τυρόπιτα Μετσόβου\nΣιγοβράζουμε το φρέσκο γάλα μαζί με το ψιλό σιμιγδάλι ανακατεύοντας συνεχώς μέχρι να πήξει το μείγμα. Αφού πήξει, αποσύρουμε το κατσαρολάκι από την φωτιά. Τρίβουμε με τα χέρια μας την φέτα και την ρίχνουμε μέσα στο μείγμα ενώ στην άκρη αφήνουμε το τριμμένο καπνιστό τυρί Μετσόβου.\nΕκτέλεση για το φύλλο\nΣε μία λεκάνη προσθέτουμε το αλεύρι για όλες τις χρήσεις, το ξύδι, το αλάτι, την ζάχαρη, το ελαιόλαδο, το νερό και ζυμώνουμε μέχρι η ζύμη μας να μην κολλάει στα χέρια. Την αφήνουμε στην άκρη να ξεκουραστεί για 1 ώρα.\nΣτην συνέχεια χωρίζουμε την ζύμη σε 4 μικρά μπαλάκια. Ανοίγουμε το κάθε μπαλάκι σε φύλλο. Παίρνουμε ένα ταψί 39 εκ. και στρώνουμε δύο φύλλα κάτω, λαδώνοντας το κάθε φύλλο. Από πάνω βάζουμε την γέμιση και προσθέτουμε διάσπαρτα το καπνιστό τυρί Μετσόβου.\nΔείτε ακόμα Παραδοσιακή χωριάτικη τυρόπιτα\nΚαλύπτουμε με τα άλλα δύο φύλλα τα οποία τα έχουμε λαδώσει εξίσου. Χαράζουμε την ζύμη και ψήνουμε την πίτα μας 200 βαθμούς Κελσίου, στις αντιστάσεις για 1 ώρα. Λίγο πριν γίνει η πίτα την ραντίζουμε με λίγο νερό.\nTips για την Παραδοσιακή τυρόπιτα Μετσόβου\nΣτην γέμιση δεν προσθέτουμε αλάτι γιατί είναι ήδη αλμυρή από την φέτα. Μπορούμε να χρησιμοποιήσουμε και έτοιμα φύλλα.\nΗ συνταγή είναι της φίλης μας Stella Emmanouil\nΖυμαρόπιτα σε ένα μπολ από τον Δημήτρη Μιχαηλίδη


Εκτίθεται η ΑΕΚ : Δεν θέλει το βίντεο! | ThesSports\nΑρχική ΠΟΔΟΣΦΑΙΡΟ SUPERLEAGUE Εκτίθεται η ΑΕΚ : Δεν θέλει το βίντεο!\nΕκτίθεται η ΑΕΚ : Δεν θέλει το βίντεο!\nΣτις 9.20μμ ξεκίνησε η εκδίκαση της έφεσης του ΠΑΟΚ στην δευτεροβάθμια επιτροπή της ΕΠΟ.\nΟι νομικοί του ΠΑΟΚ, Αχιλλέας Μαυρομάτης και Λάμπρος Μπίρδας, ενημέρωσαν ότι έφεραν ένα πεντάλεπτο βίντεο, το οποίο ζήτησαν να δει η επιτροπή.\n“Το αποκτήσαμε το υλικό με εισαγγελική παραγγελία. Θα βοηθήσει στην ουσιαστική διερεύνηση της αλήθειας, διότι φαίνονται οι κινήσεις των παραγόντων, των παικτών και κυρίως των διαιτητών. Αποδεικνύονται και οι αναλήθειες του διαιτητή. Θα δείτε ότι ο διαιτητής λέει στις ομάδες να βγουν να παίξουν” είπε ο Λάμπρος Μπίρδας.\nΤο βίντεο προκάλεσε την αντίδραση της ΑΕΚ, που προφανώς δεν θέλει να λάμψει η αλήθεια μέσω της εικόνας, η οποία δεν “παραμορφώνεται”.\n“Δεν επιτρέπεται στον δεύτερο βαθμό να έρχονται στοιχεία τα οποία δεν προσκομίστηκαν στον πρώτο βαθμό από αμέλεια του εγκαλούμενου. Πρέπει να προσκομίσει στοιχεία ότι το ζήτησε και δεν του δόθηκε” είπε η δικηγόρος της ΑΕΚ, Έλλη Ρίζου, προβάλλοντας τυπικά κωλλύματα.\nΗ πλευρά του ΠΑΟΚ απέδειξε ότι και στο τυπικό της υπόθεσης, ακολουθήθηκε η σωστή διαδικασία.\nΤο ότι η ΑΕΚ δεν θέλει να δου οι δικαστές το βίντεο, που είναι αποκαλυπτικό, ρίχνει και τις τελευταίες μάσκες.\nΜάλιστα η πλευρά της ΑΕΚ και η δικηγόρος της εμφάνισε μέχρι και έγγραφα του Αρείου Πάγου, που αναφέρουν ότι δεν προβλέπεται να παρουσιάζονται σε δεύτερο βαθμό, στοιχεία που δεν παρουσιάστηκαν σε πρώτο βαθμό.\nΗ επιμονή της ΑΕΚ να ΜΗΝ δουν οι δικαστές το βίντεο προκαλεί πολλά ερωτηματικά.\nΠροηγούμενο άρθροΚι όμως επιμένουν: «Δεν πέφτουμε»\nΕπόμενο άρθροΤο αίτημα του ΠΑΟΚ για Κομίνη\n«Να φύγει η ΕΠΟ από την Αθήνα»\nΤhessports - 16 March, 2018 0


KAFENEIO-GR: Ο θεός πήρε πίσω το χέρι του…\nΠελέ, Κρόιφ, Μαραντόνα. Η μοίρα ήθελε να έχουν πεθάνει οι δύο νεότεροι (ο «ιπτάμενος Ολλανδός» το 2016 στα 69 του και ο Ντιέγκο χτες μόλις στα 60 του) και να ζει ο μυθικός Βραζιλιάνος στα 80 του.\nΟ μύθος του... Πελέ οικοδομήθηκε σε εποχές που η Ελλάδα δεν είχε τηλεόραση, άντε να είχε ασπρόμαυρη στα τελευταία του. Τα μαγικά του τα είδαμε εκ των υστέρων, όχι «ζωντανά».\nΤον Κρόιφ, τον άνθρωπο που λες και πετούσε πάνω από το χορτάρι, τον απολαύσαμε- ασπρόμαυρο, αλλά «ζωντανά»- το 1971 στο Γουέμπλεϊ και το 1974 στο Παγκόσμιο του Μονάχου...\nΕίναι ο άνθρωπος, μαζί με εκείνη την παρέα της δεκαετίας του ’70, που άλλαξε το ευρωπαϊκό ποδόσφαιρο. Είναι ο πρόδρομος της Μπαρτσελόνα που βλέπουμε την τελευταία δεκαετία.\nΚαι ο Μαραντόνα; Τι είναι ο Ντιέγκο,που τη δεκαετία ’80 μάγεψε τον ποδοσφαιρικό πλανήτη; Δεν έχουν νόημα οι συγκρίσεις. Ο Μαραντόνα, που από τις αλάνες του Μπουένος Αϊρες βρέθηκε στην κορυφή του κόσμου, είναι κάτι ξεχωριστό.\nΕίναι ο άνθρωπος που λατρεύεται ακόμα σε μια πόλη εκτός Αργεντινής, τη Νάπολη, που την πήρε από το χέρι και την έβγαλε από την ποδοσφαιρική αφάνεια. Είναι ο παίκτης που το 1986 έβαλε το ωραιότερο γκολ όλων των εποχών. Αλλά και το πιο αμφιλεγόμενο, με το χέρι, «το χέρι του θεού», όπως καθιερώθηκε. Μια «παρανομία» που του συγχώρεσαν οι λάτρεις της«στρογγυλής θεάς», αφού την διέπραξε ένας γητευτής της, ένας «θεός».\nΗ αντιφατική-και προβληματική τα τελευταία χρόνια- προσωπικότητά του δεν κατάφερε να γκρεμίσει το μύθο του. Άλλωστε, αυτός οικοδομήθηκε και μέσα από τις αντιφάσεις. Ο Μαραντόνα δεν ήταν υπόδειγμα αθλητή και προπονητή. Η σχέση του με την ιταλική μαφία, οι βουτιές του στον κόσμο της ηρωίνης και η αποθεραπεία του (που ποτέ δεν ήρθε ολοκληρωτικά) στην Κούβα του Φιντέλ Κάστρο συνέθεταν το «είναι» του. Η ποδοσφαιρική ευφυία του συνυπήρχε με τις «αμαρτίες»του, αυτές που τον εξουθένωσαν σωματικά και τον οδήγησαν στον πρόωρο θάνατο.\nΑλλά μήπως κάπως έτσι δεν είναι οι (επίγειοι) θεοί; Ο Μαραντόνα, πάντως, έτσι ήταν. Απίθανα δημιουργικός μέσα στο γήπεδο, αυτοκαταστροφικός στην έξω ζωή του. Αυτός ήταν, το ήξερε και δεν μπορούσε να το αλλάξει.\nΗ ποδοσφαιρική ιστορία θα γράψει «Πελέ, ο μύθος», «Κρόιφ, ο αέρινος», αλλά μόνο ο Ντιεγκίτο από τις φτωχογειτονιές του Μπουένος «Αϊρες διεκδικεί το προσωνύμιο «θεός». Αυτόν φώναξε χτες κοντά του ο ουράνιος ποδοσφαιρικός θεός. Φαίνεται ότι του έλειπε το χέρι του. Αυτό που είχε δανείσει στον Ντιέγκο, στην επίγεια ζωή του…


Λήψη Panorama Maker Pro για Windows\nΛήψη Panorama Maker Pro\nΤο Panorama Maker Pro είναι ένα πρόγραμμα που έχει σχεδιαστεί για τη δημιουργία πανοραμικών φωτογραφιών από 3 ή περισσότερες λήψεις. Περιλαμβάνει 5 λειτουργίες ραφής φωτογραφιών, καθώς και ένα προηγμένο σύστημα αυτόματης ανάλυσης ψηφιακών φωτογραφιών, χάρη στο οποίο λαμβάνονται απρόσκοπτα πανοράματα.\nΤο πρόγραμμα εκτελεί τις περισσότερες λειτουργίες μόνο του και δεν απαιτεί από τον χρήστη να έχει ειδικές γνώσεις στον τομέα της επεξεργασίας φωτογραφιών. Η διαδικασία δημιουργίας πανοράματος αποτελείται από τρία στάδια: ανέβασμα φωτογραφιών, κόλληση και αποθήκευση του τελικού αποτελέσματος.\nΤο Panorama Maker Pro προσφέρει πέντε λειτουργίες ραφής φωτογραφιών: αυτόματη, οριζόντια, κάθετη, πλέγμα και σφαιρική (360). Για πανόραμα, πρέπει να χρησιμοποιήσετε 3 ή περισσότερες φωτογραφίες.\nΤο πρόγραμμα επεξεργασίας έχει μια πολύ βολική λειτουργία αυτόματης επιλογής μιας ομάδας φωτογραφιών. Εάν ανεβάσετε μόνο μία φωτογραφία σε αυτήν, θα εντοπίσει και θα ανεβάσει αυτόματα άλλες από την ίδια ομάδα.\nΠαρά την αυτοματοποίηση της όλης διαδικασίας, το Panorama Maker Pro εξακολουθεί να παρέχει μια σειρά από εργαλεία επεξεργασίας φωτογραφιών. Χρησιμοποιώντας αυτά τα εργαλεία, μπορείτε να προσαρμόσετε χειροκίνητα τα σημεία ευθυγράμμισης και τα περιγράμματα κόλλησης, εάν ξαφνικά το αποτέλεσμα που προτείνει το πρόγραμμα δεν είναι της αρεσκείας σας.\nΕπιπλέον, το πρόγραμμα επεξεργασίας σάς επιτρέπει να εκτελέσετε λειτουργίες όπως περικοπή, ευθυγράμμιση, διόρθωση χρώματος, ρύθμιση φωτεινότητας και αντίθεσης. Επιπλέον, μπορείτε να διακοσμήσετε το πανόραμα με ένα πλαίσιο και να προσθέσετε κείμενο σε αυτό.\nΤο πρόγραμμα υποστηρίζει τις περισσότερες σύγχρονες μορφές ψηφιακών φωτογραφιών. Το ολοκληρωμένο πανόραμα μπορεί να αποθηκευτεί στο δίσκο σε μία από τις υποστηριζόμενες μορφές ή να σταλεί για εκτύπωση.\nΣυνιστούμε τη λήψη του Panorama Maker Pro από τη Downloadro.com: είναι δωρεάν, ασφαλές και γρήγορο!\nΔωρεάν Λήψη Panorama Maker Pro για Windows πλατφόρμα.\nPanorama Maker Pro Προδιαγραφές


ΟΔΟΣ: Ανατροπές IΙ: Παραίτηση περιφερειακού συμβούλου για την πώληση μονάδων της ΔΕΗ\nΑνατροπές IΙ: Παραίτηση περιφερειακού συμβούλου για την πώληση μονάδων της ΔΕΗ\nΤην έκτακτη σύγκλιση του περιφερειακού συμβουλίου ζητούν οι περιφερειακοί σύμβουλοι Δυτικής Μακεδονίας\nΟ σύμβουλος της αντιπολίτευσης στο περιφερειακό συμβούλιο της Δυτικής Μακεδονίας κ. Γεώργιος Σβώλης με επιστολή που κοινοποίησε στα ΜΜΕ, παραιτήθηκε από την θέση του περιφερειακού συμβούλου σε ένδειξη διαμαρτυρίας για την πώληση των μονάδων της ΔΕΗ.\nΟι σύμβουλοι της μειοψηφίας του περιφερειακού συμβουλίου Δυτικής Μακεδονίας, ζήτησαν την έκτακτη σύγκλιση του σώματος με «μοναδικό θέμα τις εξελίξεις στη ΔΕΗ, αμέσως μετά την κατάθεση του Νομοσχεδίου και πριν την ψήφισή του από την Βουλή», με επιστολή προς τον πρόεδρο του περιφερειακού συμβουλίου κ. Φώτη Κεχαγιά η οποία κοινοποιείται και προς τον περιφερειάρχη κ. Θόδωρο Καρυπίδη.\nτου περιφερειακού συμβούλου κ. Γεωργίου Σβώλη\nΣτην πολιτική μάγκες είναι αυτοί,\nπου όχι μόνο τα λένε καλά, αλλά τα φτιάχνουν και καλά…\nΣυμπολίτες, συμπολίτισσες. Στα 32 χρόνια ανάμειξης μου στα κοινά, οι θέσεις και οι τοποθετήσεις μου ήταν πάντα ταυτισμένες με τα δίκαια αιτήματα της κοινωνίας και τα συμφέροντα του τόπου μας. Πάντα ξεκάθαρα, απλά και δυνατά έλεγα την αλήθεια, όσο και αν ενοχλούσα κάποιους. Το ίδιο κάνω και σήμερα.\nΜπροστά στην καταστροφή που θα φέρει το ξεπούλημα της ΔΕΗ στον τόπο μας, υποβάλλω τη παραίτησή μου από τη θέση του περιφερειακού Συμβούλου, την οποία επιβάλλει η συνείδησή μου και όχι οτιδήποτε άλλο επικοινωνιακό παιχνίδι. Τώρα που παραιτούμαι ξαναλέω τα πράγματα με το όνομα τους.\nΑλήθεια πού είναι εκείνες οι βαρύγδουπες δηλώσεις ότι ΕΝΕΡΓΕΙΑ και ΝΕΡΑ είναι αδιαπραγμάτευτα δημόσια αγαθά; Πού είναι εκείνοι που πρωταγωνιστούσαν στις συσκέψεις με τους υπουργούς Ενέργειας Σκουρλέτη και Σταθάκη, και διαβεβαίωναν ότι με τη ΔΕΗ δεν υπάρχει κανένα πρόβλημα;\nΣημειώνεται ότι ο πρόεδρος της Ομοσπονδίας Γούνας κ. Δημήτρης Κοσμίδης είναι ο πρώτος επιλαχών του συνδυασμού για να καταλάβει την θέση του κ. Γ. Σβώλη\nΑνατροπές I [Παντελής Αργυριάδης]\nΑνατροπές II [Γεώργιος Σβώλης]


koukidaki: Όσα οι ψυχές δεν λησμονούν\nΗ Δήμητρα Παναρίτη συστήνεται στο αναγνωστικό κοινό με το πρώτο της μυθιστόρημα, που φέρει τον τίτλο «Όσα οι ψυχές δεν λησμονούν». Το βιβλίο αυτό κατατάσσεται στην κατηγορία της μυθοπλασίας με ιστορικά και κοινωνικά στοιχεία.\nΚύριος πρωταγωνιστής του βιβλίου, αν και αυτό δεν γίνεται ξεκάθαρα φανερό από την αρχή, είναι ο Πέτρος. Παιδί που γνώρισε την ορφάνια της μάνας και γιος εκπαιδευτικού, μετακομίζουν με τον πατέρα του για έναν χρόνο σε ένα χωριό για να αναλάβει ο πατέρας του τα καθήκοντα του δασκάλου του χωριού σε μια εποχή που η λογοκρισία κυβερνά τον κόσμο και οι ανθρώπινες σχέσεις είναι ιδιαίτερα διαταραγμένες.\nΘα αφήσουν το χωριό και θα επιστρέψουν στην Αθήνα έναν χρόνο αργότερα. Τίποτα όμως δεν θα είναι πια το ίδιο. Τραγικά γεγονότα θα έχουν αφήσει ανεξίτηλα τα σημάδια τους στην παιδική του ψυχή. Σημάδια που θα προσπαθήσει πολύ για να παραβλέψει και που, κάθε τόσο, θα βρίσκουν τρόπο να του θυμίζουν όσα θα ήθελε να ξεχάσει.\nΗ ζωή θα συνεχίσει, ως οφείλει, και θα δείξει να παίρνει τον δρόμο της. Ένας ευτυχισμένο δρόμο για τον Πέτρο, τον πατέρα του και την νέα οικογένεια που εκείνος θα κάνει. Για πολλά χρόνια η ευτυχία θα φωλιάσει στο σπιτικό τους. Ο Πέτρος θα ολοκληρώσει το σχολείο και θα εισαχθεί στο πανεπιστήμιο. Μια λαμπρή πορεία θα αρχίσει να φαίνεται ότι ξεκινά για εκείνον, που ήδη από την αρχή διαπρέπει στο αντικείμενο που διάλεξε. Ένα ακόμα τραγικό συμβάν θα γίνει σχεδόν ο λόγος για να παρατήσει τα όνειρα του. Όμως εκεί που νομίζει πώς έχασε τα πάντα, θα βρει την στήριξη και την βοήθεια για να συνεχίσει.\nΕπιστροφές προσώπων από το μακρινό παρελθόν θα επαναφέρουν στο φως γεγονότα και μνήμες, που δεν θα τον βρουν πια αδύναμο. Και, έστω κι αργά, θα έρθει η προσωπική ευτυχία να τον ολοκληρώσει και να του δείξει τον δρόμο προς την επίτευξη κάθε στόχου.\nΌλα τα γεγονότα της ζωής του Πέτρου, άρρηκτα συνδεδεμένα με πολλά ακόμα γεγονότα οικείων, φίλων, συγγενών, μυστικά, πάθη και λάθη, αναπτύσσονται διανύοντας μια χρονική περίοδο σχεδόν μισού αιώνα σε μια Ελλάδα που αλλάζει. Μια Ελλάδα που δείχνει να ξαναγεννιέται από τις στάχτες της, να αναπτύσσεται, να φτάνει στο απόγειο της φαινομενικής ακμής της και να κατακρημνίζεται στην οικονομική κρίση που συνοδεύεται από μια ταυτόχρονη κρίση ανθρωπιάς και αξιών.\nΗ αφήγηση της κυρίας Παναρίτη είναι στρωτή, γρήγορη. Δεν κουράζει τον αναγνώστη. Κάθε κεφάλαιο είναι χρονικά μια θεματική ενότητα, στο τέλος της οποίας διαβάζουμε κάποια γεγονότα αναφορικά ώστε να οδηγηθούμε στην επόμενη ενότητα χωρίς νοηματικά κενά. Ενδιάμεσα στην πλοκή συναντάμε κομμάτια κειμένου που, είτε δοσμένα ως σκέψεις κάποιου εκ των χαρακτήρων είτε ως ανάπτυξη ιδεών του αφηγητή, μας παρουσιάζουν την οπτική και την κοσμοθεωρία της συγγραφέως σχετικά με διάφορα ζητήματα προβληματισμού που σχετίζονται με τις διαπροσωπικές σχέσεις.\nΜέσα στο βιβλίο της κυρίας Παναρίτη συναντάμε την αντίληψη που θέλει τον νόμο του ισχυρού να υπερισχύει, βλέποντας την κατάληξη των άλλοτε ισχυρών. Βλέπουμε την ευαισθητοποίηση απέναντι στα άτομα με ειδικές ανάγκες και τον αγώνα των γονιών για την εξασφάλιση ίσων ευκαιριών για τα παιδιά τους. Παρακολουθούμε την διάβρωση και την διαφθορά συνειδήσεων, κυβερνήσεων, μέσων ενημέρωσης παράλληλα με την αμφισβήτηση κάποιων και τον αγώνα τους να παραμείνουν πιστοί στα ιδανικά τους και στο λειτούργημα που υπηρετούν. Βλέπουμε τελικά μια ολόκληρη κοινωνία να καταρρέει πίσω από την φούσκα της ανάπτυξης και να ξεγυμνώνεται όλη της η κατάντια με την έλευση της οικονομικής κρίσης. Βλέπουμε όμως και την ανάγκη για νέα πρόσωπα, ικανά να εμπνεύσουν και να αντισταθούν στα κακώς κείμενα, οδηγώντας την χώρα μας ξανά στον δρόμο που της αξίζει.\nΤο «Όσα οι ψυχές δεν λησμονούν» είναι ένα βιβλίο πολύ γεμάτο. Γεμάτο γεγονότα, εικόνες, απόψεις, ανατροπές. Ίσως δυσανάλογα γεμάτο για το μέγεθος του. Θα μπορούσε να αποτελέσει μαγιά για να γραφτούν δύο ή ακόμη και τρία μυθιστορήματα με την πλούσια πλοκή του. Έχω όμως την αίσθηση ότι τελικά, σκοπός της κυρίας Παναρίτη ήταν να μοιραστεί σκέψεις, αντιλήψεις και ελπίδες, ντύνοντας τες με μία ενδιαφέρουσα πλοκή κι όχι η ίδια η πλοκή αυτή καθαυτή. Και, στο βαθμό που μπορώ να κρίνω και να εκφέρω άποψη, τολμώ να πω ότι τα κατάφερε εξαιρετικά.\nΤο μοναδικό σημείο που ίσως με κούρασε λίγο αφορά μια ανάλυση του χωροχρόνου και των τεσσάρων διαστάσεων του σύμπαντος που, για να προσδίδει την αληθοφάνεια της κατάρτισης του Πέτρου, ήταν υπερβολικά επιστημονική. Πέραν αυτού όμως ήταν ένα βιβλίο που μου κράτησε ευχάριστη συντροφιά.\nΚλείνοντας την παρουσίαση του πρώτου βιβλίου της κυρίας Δήμητρας Παναρίτη θέλω να της ευχηθώ από καρδιάς να είναι καλοτάξιδο το έργο της και να ακολουθήσει την πορεία που έχει ονειρευτεί.\nΤο μυθιστόρημα της Δήμητρας Παναρίτη, Όσα οι ψυχές δεν λησμονούν, κυκλοφορεί από τις εκδόσεις Πνοή.\nΗ Δήμητρα Παναρίτη για το «Όσα οι ψυχές δεν λησμονούν»


Ο Σερ Αλεξ ξανά στον πάγκο της Μάντσεστερ Γιουνάιτεντ από Πολίτης Sports article http://politis.com.cy/article/o-ser-alex-xana-ston-pagko-tis-mantsester-giounaitent Αξέχαστες στιγμές δόξας και θριάμβων θα αναβιώσουν στις 4 Ιουνίου στο «Ολντ Τράφορντ» στον αγώνα που είναι προγραμματισμένος προς τιμήν του Κάρικ 20.03.2017 18:00\nΑξέχαστες στιγμές δόξας και θριάμβων θα αναβιώσουν στις 4 Ιουνίου στο «Ολντ Τράφορντ» στον αγώνα που είναι προγραμματισμένος προς τιμήν του Κάρικ\nΑξέχαστες στιγμές δόξας και θριάμβων θα αναβιώσουν στις 4 Ιουνίου στο «Ολντ Τράφορντ». Στον αγώνα προς τιμήν του Μάικλ Κάρικ, προπονητής της Μάντσεστερ Γιουνάιτεντ θα είναι ο Σερ Αλεξ Φέργκιουσον!\nΤην είδηση έδωσε σήμερα στη δημοσιότητα ο σύλλογος της Premiership, σηματοδοτώντας την επιστροφή του «Φέργκι» στην ενεργό δράση, σε ηλικία 75 ετών! Εστω για μια φορά, έστω για 90 λεπτά, τα εκατομμύρια οπαδών της Γιουνάιτεντ ανά την υφήλιο θα επαναφέρουν στη μνήμη, εικόνες μέσα από τις οποίες «εγκαθιδρύθηκε» η αυτοκρατορία των «κόκκινων διαβόλων» στην Αγγλία.\nΣτο ματς της 4ης Ιουνίου, αντιμέτωπες θα τεθούν η Μάντσεστερ Γιουνάιτεντ του 2008 που κατέκτησε το Champions League στον τελικό της Μόσχας και μια ομάδα All Star με προπονητή τον Χάρι Ρέντναπ.\nΟλα τα έσοδα θα διατεθούν για κοινοφελείς σκοπούς, μέσω του ιδρύματος «Μάικ Κάρικ» που έχει δημιουργήσει ο 35χρονος μέσος με τα 11 χρόνια θητείας και τις 444 συμμετοχές με τη Γιουνάιτεντ.


Mukdahan: Προσφορές ξενοδοχείων τελευταίας στιγμής - TripAdvisor\nMukdahan: Bed and Breakfast\nMukdahan: Αεροπορικά εισιτήρια\nMukdahan: Όλα τα ξενοδοχεία\nMukdahan: Προσφορές ξενοδοχείων\nMukdahan: Ξενοδοχεία τελευταίας στιγμής\nΞενοδοχεία 5 αστέρων: Mukdahan\nΞενοδοχεία 4 αστέρων: Mukdahan\nΞενοδοχεία 3 αστέρων: Mukdahan\nMukdahan ξενοδοχεία με πισίνα\nMukdahan: Δημοφιλείς κατηγορίες\nMukdahan: Φτηνά ξενοδοχεία\nMukdahan: Ξενοδοχεία για επαγγελματικά ταξίδια\nΞενοδοχεία κοντά σε: Mukdahan Tower\nΞενοδοχεία κοντά σε: Mukdahan National Park\nΞενοδοχεία κοντά σε: Phu Manorom\nΞενοδοχεία κοντά σε: Wat Srimongkol Nua\nΞενοδοχεία κοντά σε: Wat Chalerm Chai\nMukdahan: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Mukdahan); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Mukdahan, Mukdahan Province).\nΠροβολή 13 ξενοδοχείων στην περιοχή Mukdahan, ανάλογα με τη δημοτικότητά τους.\nΠροσφορές τελευταίας στιγμής για Mukdahan\nΨάχνετε για άμεση κράτηση σε κάποιο ξενοδοχείο (Mukdahan); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Mukdahan. Ταξιδιώτες όπως εσείς έγραψαν 454 κριτικές και δημοσίευσαν 1.046 αυθεντικές φωτογραφίες για ξενοδοχεία (Mukdahan) στο TripAdvisor.


Οι πιστοι μας φιλοι - www.anapodos.com\nΜαϊ. 24, 2016\nΧειροπεδες στον 45χρονο που εσερνε το σκυλο με το αυτοκινητο του\nΟ δράστης, ενεργώντας από κοινού με ένα 61χρονο ημεδαπό, είχε δέσει με σκοινί πίσω από το αυτοκίνητό του και έσερνε ένα σκύλο\nΣυνελήφθη, χθες (21-5-2016) το μεσημέρι, στα Κρέστενα Ηλείας, από αστυνομικούς του Αστυνομικού Τμήματος Κρεστένων, ένας 45χρονος ημεδαπός σε βάρος του οποίου σχηματίστηκε δικογραφία για παράβασης της νομοθεσίας για τα ζώα συντροφιάς.\nΗ ίδια κατηγορία βαρύνει και ένα 61χρονο ημεδαπό, τα πλήρη στοιχεία του οποίου έχουν ταυτοποιηθεί και αναζητείται.\nΕιδικότερα, όπως προέκυψε από καταγγελία, ο 45χρονος ενεργώντας από κοινού με τον 61χρονο, στις (20-5-2016) το μεσημέρι, στην Αλφειούσα Ηλείας, είχε δέσει με σκοινί ένα σκύλο πίσω από το αυτοκίνητο του και τον έσερνε.\nΟ σκύλος εντοπίστηκε, στην ίδια περιοχή νεκρός από αστυνομικούς του Αστυνομικού Τμήματος Κρεστένων, ενώ από την προανάκριση που ακολούθησε ταυτοποιήθηκαν τα πλήρη στοιχεία του 45χρονου, ο οποίος εντοπίστηκε χθες το μεσημέρι και συνελήφθη.\nΣημειώνεται ότι ο νεκρός σκύλος, παραδόθηκε στην Κτηνιατρική Υπηρεσία Πύργου και παραγγέλθηκε εξέταση για τα αίτια του θανάτου του.\nΟ συλληφθείς οδηγήθηκε στον Εισαγγελέα Πλημμελειοδικών Ηλεία


Μάνος Δούκας - Και αυτοί γελάνε - Επιμύθιο | Ιστοροές Πολιτισμού\nYou are at:Home»Κοινωνία»Μάνος Δούκας – Και αυτοί γελάνε\nΣτις 15 Φεβρουαρίου 1952, αρχίζει η δεύτερη δίκη του Μπελογιάννη και των συντρόφων του στο Διαρκές Στρατοδικείο Αθηνών. Η δίκη που κατέληξε στην εκτέλεση. Η φωτογραφία είναι από αυτή τη “δίκη Μπελογιάννη” … Κοιτάξτε τους λίγο και σκεφτείτε … Μάνος Δούκας – Και αυτοί γελάνε.\nΠοια “χαρά” τους δίνει τέτοιο φωτεινό γέλιο ; Και δε χαμογελάνε απλώς … Το ύφος τους είναι και λίγο ειρωνικό … Τι μπορεί να τους φαίνεται τόσο αστείο που γελάνε; Η κατάθεση ενός ακόμα άθλιου ψευδομάρτυρα; Η αγόρευση του στημένου δημόσιου κατήγορου; Η αναγγελία της πλαστής κατηγορίας; Η ηλίθια φράση … “είναι κατάσκοποι”; Η προειλημμένη απόφαση … “εις θάνατον”;\nΤι αστείο αλήθεια! Λες και δεν τους συμβαίνει τίποτα … Λες και παρακολουθούν σαν παρατηρητές μια κάποια ιστορική στιγμή … Λες κι έχουν μείνει εκείνη την ώρα πάνω στη γη, μόνο οι πέντε τους … αυτοί οι τέσσερεις κι ο πλανήτης … Λες και μιλάνε για κάποιους άλλους … Λες και η δίκη κι η εκτέλεσή τους στο μυαλό τους έχει τελειώσει πριν πέσουν οι σφαίρες … Αφού είχαν κάνει τις πολιτικές τους εκτιμήσεις, ότι το σύστημα πρέπει να τους εκτελέσει … Αφού ήταν πιο βέβαιοι κι από τους δικαστές για την τελική απόφαση … Μάνος Δούκας – Και αυτοί γελάνε.\nΚοιτάξτε λίγο τη φωτογραφία … Κοιτάξτε την πολύ … Κοιτάξτε την μέχρι να τυπωθεί στο πίσω μέρος των ματιών σας … Για πάντα … Με το τσιγάρο αριστερά Νίκος Καλούμενος. Δεξιά του ο Νίκος Μπελογιάννης. Δίπλα πιο δεξιά ο Ηλίας Αργυριάδης. Τελευταίος δεξιά ο Δημήτρης Μπάτσης.\nΟ κομμουνιστής Νίκος Μπελογιάννης εκτελέστηκε στις 30 Μάρτη 1952\nπηγή, φωτογραφία: www.katiousa.gr\nκείμενο: Μάνος Δούκας\nσχετικοί άνθρωποι: https://www.epimithio.gr/%cf%8c%cf%84%ce%b1%ce%bd-%ce%bf-%cf%84%cf%83%ce%b5-%ce\nΒασίλης Ραφαηλίδης: «Η ψυχολογία του φασίστTwitter


οδηγός - ΜΗΧΑΝΗ ΤΟΥ ΧΡΟΝΟΥ\nΕιδήσεις, Θέματα και Αφιερώματα για την κατηγορία οδηγός από τη Μηχανή του Χρόνου\nΟδηγός πέρασε 186 φορές από τα διόδια χωρίς να πληρώσει. Πως “ξεγέλασε” τις μπάρες\nΜάθημα ανθρωπιάς από οδηγό ΚΤΕΛ που ζέστανε εγκλωβισμένους στην Αττική Οδό – Έκανε το λεωφορείο «κατάλυμα»\nΠρόκειται για την περίπτωση του Σταύρου Κυριακάκη, ενός νεαρού οδηγού του ΚΤΕΛ Ηρακλείου – Λασιθίου που βρέθηκε εγκλωβισμένος κι αυτός με το λεωφορείο στην Αττική Οδό.\nOδηγός παρασέρνει ηλικιωμένη και την εγκαταλείπει στη Θεσσαλονίκη. Σε κρίσιμη κατάσταση νοσηλεύεται η γυναίκα (Βίντεο)\nΙΧ αυτοκίνητο χτύπησε την ατυχή γυναίκα με σφοδρότητα και στη συνέχεια ανέπτυξε ταχύτητα και εξαφανίστηκε προς άγνωστη κατεύθυνση. Η 80χρονη εκσφενδονίστηκε στον αέρα. Νοσηλεύεται σε κρίσιμη κατάσταση\nΣυνελήφθη το πρωί του Σαββάτου σε περιοχή της Κοζάνης ηλικιωμένος άντρας για εγκατάλειψη θύματος τροχαίου. Το απόγευμα της Παρασκευής ο 71χρονος παρέσυρε και τραυμάτισε με το αυτοκίνητο που οδηγούσε μία γυναίκα που κινούνταν πεζή. Στη συνέχεια την εγκατέλειψε τον τόπο του ατυχήματος. Ύστερα από επισταμένες έρευνες αστυνομικών του Τμήματος Τροχαίας Κοζάνης, ο ηλικιωμένος οδηγός εντοπίστηκε και […]\nΑπεγκλωβισμός θρίλερ στα Γιαννενα. Σώθηκε γυναίκα οδηγός λίγο πριν πέσει με το αυτοκίνητο στο γκρεμό\nΤο βράδυ της Κυριακής 12 Σεπτεμβρίου, άνδρες της Ομάδας ΔΙΑΣ στα Ιωάννινα κατάφεραν να σώσουν γυναίκα οδηγό που είχε εγκλωβιστεί στο αυτοκίνητό της, λίγο πριν καταλήξει σε γκρεμό. Σύμφωνα με το τοπικό μέσο, Epirus-Tv- News.gr, το περιστατικό έγινε στην περιοχή Αμπελάκια, πάνω από το αεροδρόμιο της πόλης. Κάντε κλικ στο podstories.gr της Μηχανής του Χρόνου και ακούστε τις […]\nΝεκρός στον δρόμο βρέθηκε τα ξημερώματα ο 46χρονος Οδυσσέας Τσιαμπόκαλος, ιδρυτικό μέλος του γνωστού χιπ χοπ συγκροτήματος Razastarr. Ο άτυχος 46χρονος εντοπίστηκε περί την μία τα ξημερώματα στο 30ο χιλιόμετρο της επαρχιακής οδού Θηβών – Θίσβης. Είχε παρασυρθεί από άγνωστο αυτοκίνητο, ο οδηγός του οποίου τον εγκατέλειψε. Η σορός του Τσιαμπόκαλου μεταφέρθηκε με ασθενοφόρο του ΕΚΑΒ στο νοσοκομείο της Θήβας Την έρευνα για […]\n“Οι ιερόδουλες δεν ευχαριστιούνται ποτέ το σεξ, οι ψυχρές ερωμένες κάνουν αγόρια και η πρέπουσα στάση για τους παντρεμένους”. Οι ερωτικοί οδηγοί τον 18ο αιώνα\nΣυμβούλευε τις γυναίκες να είναι συγκεντρωμένες την ώρα της συνεύρεσης για να κάνουν έξυπνους απογόνους\nΤο πανέμορφο μανεκέν που έτρεχε και σε αγώνες ταχύτητας. Σκοτώθηκε ακαριαία σε αγώνα ράλι όταν έχασε τον έλεγχο του αυτοκινήτου της, που ντεραπάρισε\nΗ Καρολίν λίγο πριν το δυστύχημα, είχε παραγγείλει καινούριο αυτοκίνητο\n«Δεν συζητάω για τον θάνατο, αλλά τα νεκροταφεία δεν με αγχώνουν. Θα έλεγα ότι είναι ένα πολύ ήσυχο μέρος. Περπατώντας εκεί μέσα, παρατηρείς. Είναι σαν να χαζεύεις βιτρίνες». Ο ηθοποιός Λίαμ Νίσον έχει ομολογήσει ότι μετά τον ξαφνικό χαμό της συζύγου του Νατάσα Ρίτσαρντσον το 2009, άλλαξε ριζικά. Ύστερα από πολλά χρόνια κατάφερε να προσεγγίσει το […]\n“Αν δεν άκουγα τη φωνή…θα ήμουν νεκρός εδώ και πολύ καιρό”. Πώς αξιολογούν “τις φωνές” που ακούν οι σχιζοφρενείς σε διαφορετικούς πολιτισμούς. Στις ΗΠΑ είναι βίαιες, στην Ινδία φιλικές


Η Εκκίνηση καταγγέλλει για κυνικότητα τον Δήμαρχο | Αργυράδες - Κέρκυρα\nΗ Εκκίνηση καταγγέλλει για κυνικότητα τον Δήμαρχο\nΑνακοίνωση για τους εργαζόμενους στην καθαριότητα εξέδωσε το Αριστερό δημοκρατικό μέτωπο για την Κέρκυρα Εκκίννηση. Συγκεκριμένα αναφέρουν τα εξής:\n«Οι πρόσφατες δηλώσεις του δημάρχου απέναντι στην αποχή που πραγματοποίησαν οι εργαζόμενοι στην καθαριότητα, δείχνει τον τρόπο με τον οποίο αντιμετωπίζει η δημοτική αρχή αυτόν τον τόσο κρίσιμο τομέα. Δείχνει με τον πιο ξεκάθαρο τρόπο πόσο απέχει η δημοτική αρχή από τα πραγματικά προβλήματα, που αντιμετωπίζουν οι εργαζόμενοι σήμερα. Χωρίς να κάνει καμία αυτοκριτική για την καθυστέρηση του επιδόματος των εργαζομένων, προσπαθεί να αξιοποιήσει τον αγώνα τους για να εξιλεωθεί για τις δικές του ευθύνες, την ολιγωρία και την ανικανότητα, στο πρόβλημα της διαχείρισης των απορριμμάτων. Ένα ζήτημα που έχει να κάνει με τα χρήματα που δικαιούνται οι υπάλληλοι του δήμου στον τομέα της καθαριότητας, αντιμετωπίζεται από την πλευρά του σαν ένα γραφειοκρατικό ζήτημα. Λες και το γεγονός αυτό, δηλαδή το ότι είναι γραφειοκρατικοί οι λόγοι που δεν έχουν πληρωθεί οι υπάλληλοι, αναιρεί το γεγονός της μη πληρωμής τους, εξαιτίας του οποίου δεκάδες οικογένειες θα περάσουν το Πάσχα χωρίς κάποια χρήματα, που δικαιούνται και υπολόγιζαν ότι θα έπρεπε να τα είχαν πάρει.\nΜε την ίδια κυνικότητα η δημοτική αρχή αντιμετωπίζει συνολικά το ζήτημα της διαχείρισης των απορριμμάτων. Όχι σαν ένα πολιτικό αλλά σαν ένα γραφειοκρατικό ζήτημα, το οποίο πρέπει να διεκπεραιωθεί. Αυτός είναι και ο λόγος που έχει εγκαταλείψει πλήρως κάθε προσπάθεια για προσωρινή μεταφορά του τεράστιου όγκου των απορριμμάτων, κάνοντας πλάτη στις επιλογές του υπουργείου και στις επιλογές που έχει κάνει η ηγεσία του κόμματος το οποίο στηρίζει. Τα αποτελέσματα αυτής της αντιμετώπισης είναι σε όλους γνωστά. Βυθίζουν το δήμο μας όλο και περισσότερο σε ένα τέλμα, και όλο και μεγαλύτεροι όγκοι τοξικών δεμάτων και νέες χωματερές γεμίζουν το νησί μας καταστρέφοντας τη ζωή και την υγεία των κατοίκων του και την τοπική οικονομία. Όσο περνάει ο καιρός γίνεται όλο και πιο φανερό πόσο επικίνδυνος είναι ο δήμαρχος για το μέλλον αυτού του τόπου.»


Οι Εικαστικές Τέχνες, αρωγοί στην Εκπαίδευση και την Ψυχική Υγεία – viotianet.gr\nΟι Εικαστικές Τέχνες, αρωγοί στην Εκπαίδευση και την Ψυχική Υγεία\nin Βοιωτία, Λιβαδειά 17 Δεκεμβρίου 2013\nΗμερίδα με θέμα «Οι Εικαστικές Τέχνες, αρωγοί στην Εκπαίδευση και την Ψυχική Υγεία», διοργάνωσαν με μεγάλη επιτυχία στο συνεδριακό κέντρο της Λιβαδειάς «Χ. Παλαιολόγος», ο Συμβουλευτικός Σταθμός Νέων Βοιωτίας, ο Σύλλογος Οικογενειών Ψυχικής Υγείας (ΣΟΨΥ) Βοιωτίας και η Εταιρεία Περιφερειακής Ανάπτυξης και Ψυχικής Υγείας (ΕΠΑΨΥ).\nΤην ημερίδα άνοιξαν Διευθυντής Δευτεροβάθμιας Εκπαίδευσης Βοιωτίας Ηλίας Τζαμτζής, και η Πρόεδρος του ΣΟΨΥ Βοιωτίας Ελένη Καρατσιώλη- Μπαρτατίλα.\nΑκολούθως ακούστηκαν οι εισηγήσεις «Παιδεία και Τέχνη» από τον Διδάκτορα Βυζαντινής Αρχαιολογίας Κώστα Βαφειάδη, «Ψυχιατρική και τέχνη την εποχή της κρίσης», από τον καθηγητή Ψυχιατρικής του Παντείου Στέλιο Στυλιανίδη, «Μιλώντας για την διαφορετικότητα μέσω παιχνιδιού και ιστοριών», από τους Ιωάννη Πίμπα Ψυχολόγος MSC και Λαμπρινή. Κουβαρά, Ψυχοπαιδαγωγό και Παιγνιοθεραπεύτρια και τέλος «1ος Μαθητικός Διαγωνισμός Ζωγραφικής για την Ψυχική Υγεία: Εργαλείο ενημέρωσης κι ευαισθητοποίησης των μαθητών» από τον Εκπαιδευτικό MED και υπεύθυνο Συμβουλευτικού Σταθμού Νέων Βοιωτίας Γιάννη Ηλία.\nΤο συντονισμό της εκδήλωσης είχε η Ψυχολόγος MSc και Επιστημονική Υπεύθυνη της ΕΠΑΨΥ Λιβαδειάς Ελένη Κωνσταντίνα Καράλη ενώ κατά τη διάρκεια της εκδήλωσης προβάλλονταν ψηφιακά, έργα ζωγραφικής μαθητών.\nΣτη συνέχεια πραγματοποιήθηκαν τα εγκαίνια της έκθεσης ζωγραφικής και η βράβευση των μαθητών.\nΤο 1ο βραβείο απονεμήθηκε στη μαθήτρια του 2ου Γυμνασίου Λιβαδειάς Μαρία – Ελένη Μπουμπουκιώτη, το 2ο στη μαθήτρια Μ.Σ., του Σχολείου Δεύτερης Ευκαιρίας του Καταστήματος Κράτησης Ελαιώνα και το 3ο στη μαθήτρια του Γυμνασίου Αντίκυρας Ασημίνα Τράκα.\nΤα βραβεία, συνοδεύονταν από χρηματικά έπαθλα, τα οποία χορήγησε ο ΣΟΨΥ Βοιωτίας, που ανέλαβε και το σύνολο του κόστους του διαγωνισμού και της ημερίδας.\nΝα σημειωθεί ότι στο διαγωνισμό συμμετείχαν 280 μαθητές από 20 σχολεία της Βοιωτίας που υπέβαλαν συνολικά 330 έργα ζωγραφικής. Για την επιτυχία του διαγωνισμού ήταν καθοριστική η συμβολή των εκπαιδευτικών που διδάσκουν το μάθημα των Εικαστικών, του οποίους και ευχαρίστησαν η ΔΔΕ και το ΣΟΨΥ Βοιωτίας όπως και τον Κώστα Βαφειάδη Πρόεδρο της Κριτικής Επιτροπής.\nΌλα τα έργα των μαθητών έχουν αναρτηθεί στο ιστολόγιο του Συμβουλευτικού Σταθμού Νέων Βοιωτίας: http://sumstanvoi.blogspot.gr\nPrevious: Κέντρο Έγκαιρης Παρέμβασης και Συμβουλευτικής του ΚΕΘΕΑ στη Λιβαδειά\nNext: Προς «δέσιμο» το θέμα του ΧΥΤΑ Λιβαδειάς


Κώστας Ταχτσής: ο συγγραφέας του Τρίτου Στεφανιού, ένας ιδιοφυής και αντισυμβατικός άνθρωπος | LiFO\nΧρήστος Παρίδης 25.8.2017\n25.8.2017 | 09:25\nΈτσι, κατέληξα και στον έρωτα ό,τι και σε όλα τα άλλα, δηλαδή να είμαι κάτι και συγχρόνως να μην είμαι. Να είμαι κι εδώ κι εκεί και παντού… Φαντάζομαι ότι αυτός είναι εν μέρει ο λόγος που με πιάνει ασφυξία ακόμα και στην ιδέα ότι μπορεί ν’ ανήκω επίσημα και τελεσίδικα σε μια οποιαδήποτε κλειστή ομάδα ή οργάνωση, κι αυτός είναι πάλι εν μέρει ο λόγος που δεν πολυπιστεύω στην αποτελεσματικότητα οποιουδήποτε αγώνα μέσα από οργανώσεις. Πιστεύω ότι την αληθινή ελευθερία –κατ’ αντιδιαστολή προς τις πρακτικές ελευθερίες της καθημερινής ζωής– την κατακτάει κανείς μόνος του».\nΑυτά έλεγε ο Κώστας Ταχτσής στην αποκαλυπτική και ιδιαιτέρως τολμηρή συνέντευξη στο περιοδικό «Διαβάζω», την οποία μετέφερε στο δοκιμιακό του βιβλίο «Η γιαγιά μου η Αθήνα», μια εποχή «ηρωική», που τέτοια πράγματα δεν λεγόντουσαν καθόλου εύκολα. Αλλά για τον συγγραφέα του «Τρίτου Στεφανιού», του εμβληματικού μυθιστορήματος της ελληνικής μεταπολεμικής λογοτεχνία, έναν άνθρωπο που είχε ζήσει μια ζωή περιπετειώδη, ελεύθερη, απενοχοποιημένη, χωρίς συμβάσεις και συμβιβασμούς, στα όρια της ακραίας επικινδυνότητας και στα τέσσερα σημεία του ορίζοντα, ήταν απλώς μια εκ βαθέων εξομολόγηση σε ένα κοινό έτοιμο να ακούσει και να μάθει από τις αμέτρητες εμπειρίες του και τη σοφία που είχε αποκομίσει από αυτές.\nΠιστεύω ότι τους ενόχλησε το ταπεινό, το ασήμαντο, το καθημερινό, στοιχεία που ταυτίζονταν με το χυδαίο πολλές φορές. Τότε η λογοτεχνία ήταν ακόμα μεγαλόπνοη, βασιζόταν στις αρχές της Γενιάς του ’30, παρά τον καταγγελτικό της χαρακτήρα. Δεν ήταν ο μόνος που το έκανε, αλλά στον Ταχτσή έγινε με μια γλώσσα, μια ωμότητα και ένα πεζολογικό ύφος στα οποία πιστεύω πως δεν ήταν συνηθισμένοι οι αναγνώστες. Εγώ κρατώ αυτό που είπε ο ίδιος, ότι δεν σόκαρε, απλώς το θεώρησαν ασήμαντο, ότι ήταν ένα βιβλίο με γυναικουλίστικες καταστάσεις και κουτσομπολιά. Από την άλλη, δεν είχε τεθεί ξανά το θέμα του Εμφυλίου έτσι όπως το έθεσε ο Ταχτσής. Έλεγε: «Τίνος το χέρι να πάρεις σε έναν εμφύλιο; Και το δεξί χέρι και το αριστερό δικά σου είναι». Εν τω μεταξύ, στην κουλτούρα, στην κριτική και στα βραβεία δέσποζε η αριστερά και εκείνος ήταν ανένταχτος ως προς τις αριστερές του κατευθύνσεις, γιατί το «Τρίτο Στεφάνι» τέτοιες έχει ως βιβλίο. Λέει: «Αυτός ο φασίστας, αυτό το γουρούνι, αυτός ο Χίτης, αυτό το κάθαρμα... Η Νίνα σε τι πιστεύει; Τουλάχιστον, ο άλλος πιστεύει ότι μπορεί να αλλάξει προς το καλύτερο τον κόσμο, γι’ αυτό τα κάνει… αν είχαν νικήσει οι κουμουνιστές, ποιος ξέρει, μπορεί να ήμασταν και καλύτερα». Αυτό το μείγμα, η πολιτική θολούρα, η χυδαιότητα και μια μοναδική γλώσσα, ο τρόπος που μιλάνε οι γυναίκες του, όλο αυτό αντιμετωπίστηκε με εχθρότητα. Ο ίδιος δεν έμεινε για να το υποστηρίξει, έφυγε στην Αμερική. Όμως, τελικά, το βιβλίο τα κατάφερε.\nΠιστεύω ότι η στάση του Ταχτσή ήταν συνεπής ως προς το έργο του. Βαθιά καλλιτεχνικά, αν θυμηθώ το κύριο του έργο, το «Τρίτο Στεφάνι», έχει κι εκεί μια απαξιωτική στάση απέναντι στους ομοφυλόφιλους. Ο ένας είναι πρεζόνι που καταστρέφεται, ο άλλος, ο Δημήτρης, βίζιτα και φυματικός, που στην πραγματικότητα ήταν ο θείος του, τραυματική εμπειρία για την οικογένεια. Ένα πολύ ωραίο αγόρι, ο Γιάννης Ζάχος, που είχε έρθει από τη Θεσσαλονίκη μετά τον στρατό και περιφερόταν στην Ομόνοια κι έπεσε επάνω στον Λαπαθιώτη, ο οποίος του βρήκε μια δουλειά σε ένα τσιγκογραφείο και τον μύησε και στον κομμουνισμό. Μου τον ανέφερε στις συζητήσεις που είχαμε κάνει, ως μια σχέση έλξης - απώθησης όμως γιατί είχαν πιάσει τον θείο να πηγαίνει ναρκωτικά στον Λαπαθιώτη και πήγε φυλακή γι’ αυτό. Αυτά μου τα είχε εκμυστηρευτεί ο ίδιος ο Ταχτσής. Η αδελφή του Ελπίδα μου είπε ότι ακουγόταν το όνομα του Λαπαθιώτη από τη γιαγιά του, από τα βιβλία που του ’δινε. Αλλά και ο Ταχτσής θυμόταν ως παιδί να πηγαίνει ναρκωτικά που του έδινε ο θείος του στον Λαπαθιώτη. Και στο «Στέφανι» η Νίνα λέει ότι τον έπιασαν να πηγαίνει ναρκωτικά σε έναν ποιητή που αργότερα αυτοκτόνησε.


Αλικάντε Alicante – Αέναη κίνηση-moto Perpetuo\nΛιμάνι της Alicante, πρώτη ημέρα του μήνα του απριλίου 1939, ο ήλιος έχει πια χαμηλώσει στον ορίζοντα. Θα μπορούσαν να είναι έξι ή επτά το απόγευμα.\nΠλησιάζει το λυκόφως.\nΜάλλον ξαποστάζουν, δεν μοιάζουν αναπτυγμένες, κατά μήκος του τέλους του δρόμου που εκείνη την εποχή διατηρούσε – για λίγο ακόμη – το όνομα Paseo de los Mártires, εκείνες που φαίνονται είναι οι ιταλικές δυνάμεις. Καταφέρνουμε επίσης να δούμε να λαμπυρίζουν στον ήλιο τα κράνη των φασιστών του ιταλικού Σώματος Αποστολής. Είναι κατά το πλείστον σε μη τακτικό σχηματισμό γύρω από το αποκεφαλισμένο Μνημείο των Μαρτύρων της Ελευθερίας του 1844. Ντουφέκια και άλλος εξοπλισμός στηρίζονται στην βάση του μνημείου.\nόλοι – συμπεριλαμβανομένου και του πυροβολικού – κοιτούν προς το Malecón, κοιτούν προς το συγκεχυμένο συνονθύλευμα αυτοκινήτων, guardano al confuso guazzabuglio di automobili, φορτηγών και ημιφορτηγών που είναι χύμα παρκαρισμένα, πέρα από τα οποία διαισθάνεσαι – παρά βλέπεις – μια συγκεχυμένη ανθρώπινη μάζα: τους είκοσι χιλιάδες ρεπουμπλικάνους που κατέφυγαν στις αποβάθρες με την ελπίδα, άσκοπη, πως κάποιο από εκείνα τα πολύ συχνά υποσχόμενα καράβια θα κατάφερνε να πλησιάσει το λιμάνι και να τους μεταφέρει μακριά, κάπου αλλού.\nΔιαμέσου αυτών, ακόμη αναπνέει, η Repubblica, λίγο πριν συντριβεί στους μόλους της Alicante, παρατημένη από τις δημοκρατίες και προδομένη από την Σοβιετική Ένωση, παραδομένη, έτοιμη να γίνει κομμάτια, από τους φασίστες μακελάρηδες, ναζιστές και φρανκιστές.\nΟ δρόμος, il Paseo de los Mártires, ο Περίπατος των Μαρτύρων, θα αλλάξει όνομα, επιστρέφοντας να είναι η Explanada de España, ο παραλιακός δρόμος της Ισπανίας, και το μνημείο στους μάρτυρες της ελευθερίας της 8ης μαρτίου 1844, ήδη αποκεφαλισμένο, θα καταστραφεί ολοσχερώς.\nφρανκιστές φασίστες ελευθερία ισπανικός εμφύλιος ισπανική επανάσταση ναζιστές\nΠροηγούμενες δημοσιεύσειςΒιβλιοπαρουσίαση: Το μικρό βιβλίο του ελευθεριακού κομμουνισμού\nΕπόμενο Άρθρο Taxis : affrontements à Paris – 25 juin 2015


Μελιτόπολη: Αντάρτικο, σαμποτάζ και διαδηλώσεις στον ρώσο κατακτητή | Protagon.gr\nAνδρας βιντεοσκοπεί τη διαμαρτυρία κατοίκων της κατεχόμενης από τους Ρώσους Μελιτόπολης, την 1η Μαρτίου. Η πόλη είχε «πέσει» λίγες ώρες νωρίτερα | Shutterstock\nΟι κάτοικοι της κατεχόμενης πόλης αντιστέκονται σθεναρά στους ρώσους κατακτητές, εμποδίζοντας τα σχέδια της Μόσχας να προβάλει μια εικόνα κανονικότητας. Κάθε μέρα που περνά, ωστόσο, η εναντίωση στο νέο καθεστώς γίνεται πιο δύσκολη\nProtagon Team 26 Μαΐου 2022, 09:59\nAνδρας βιντεοσκοπεί τη διαμαρτυρία κατοίκων της κατεχόμενης από τους Ρώσους Μελιτόπολης, την 1η Μαρτίου. Η πόλη είχε «πέσει» λίγες ώρες νωρίτερα\nΟι ρωσικές δυνάμεις εξακολουθούν να συναντούν σθεναρή αντίσταση από τους κατοίκους της Μελιτόπολης, της πόλης στη νότια Ουκρανία που «κατέλαβαν» τον Φεβρουάριο. Σχεδόν ταυτόχρονα με την είσοδο του ρωσικού στρατού στην πόλη, κάποιοι επιχείρησαν να βάλουν εμπόδια στους δρόμους προκειμένου να μπλοκάρουν τα τεθωρακισμένα οχήματα των εισβολέων. Οι περισσότεροι από τους ντόπιους, λίγες ώρες αργότερα και επί πολλές ημέρες, έβγαιναν στους δρόμους ανεμίζοντας τις μπλε κίτρινες σημαίες της Ουκρανίας.\nΩστόσο, όταν οι Ρώσοι άρχισαν να καταστέλλουν τις διαδηλώσεις, το κίνημα αναγκάστηκε να εξελιχθεί – νέες ομάδες αντίστασης έκαναν την εμφάνισή τους. Σύμφωνα με το Ινστιτούτο για τη Μελέτη του Πολέμου, το οποίο εδρεύει στις ΗΠΑ, μία μορφή αντάρτικου βρίσκεται σε εξέλιξη στην πόλη τουλάχιστον από τα μέσα Μαρτίου. Η Διεύθυνση Στρατιωτικών Πληροφοριών της Ουκρανίας ανέφερε, από την πλευρά της, ότι από τις 20 Μαρτίου έως τις 12 Απριλίου «αντάρτες εξολόθρευσαν 70 Ρώσους στρατιώτες κατά τη νυχτερινή περιπολία τους». Αυτές οι ομάδες φαίνεται ότι συνεχίζουν να πραγματοποιούν επιθέσεις.\nΤην περασμένη Τετάρτη, ένα ρωσικό τεθωρακισμένο τρένο φέρεται να εκτροχιάστηκε. Μέρες νωρίτερα, δύο ρώσοι στρατιώτες βρέθηκαν νεκροί στον δρόμο. Τον περασμένο μήνα ανατινάχθηκε μια γέφυρα κοντά στη Μελιτόπολη, η οποία χρησίμευε στον ρωσικό στρατό για τη μεταφορά προμηθειών.\nΟ Ιβάν Φεντόροφ, δήμαρχος της Μελιτόπολης, ισχυρίζεται ότι αυτές οι ενέργειες οργανώθηκαν από αντάρτικες ομάδες. «Είναι δουλειά των ανταρτών μας, των μυστικών υπηρεσιών μας και των στρατιωτών μας. Κάνουν αυτή τη δουλειά μαζί», δήλωσε ο ίδιος μιλώντας στο BBC. Υπενθυμίζεται ότι ο Φεντόροφ είχε απαχθεί από τις ρωσικές δυνάμεις (εδώ) ενώ αργότερα αφέθηκε ελεύθερος στο πλαίσιο ανταλλαγής κρατουμένων (εδώ).\nΟι Ρώσοι προσπαθούν απεγνωσμένα να συντρίψουν κάθε αντίσταση, σύμφωνα με το σχετικό ρεπορτάζ του βρετανικού δικτύου. Ερευνούν σπίτια και συλλαμβάνουν ανθρώπους, συχνά αδιακρίτως, λένε οι κάτοικοι. Στις 29 Απριλίου, ένοπλοι άνδρες με λευκά περιβραχιόνια στις στολές τους –χαρακτηριστικά της στολής ρώσων στρατιωτών– απήγαγαν τον Μπόρις Κλέσεφ, έναν επικεφαλής τοπικής πυροσβεστικής υπηρεσίας στη Μελιτόπολη.\nΓια δύο εβδομάδες, οι συγγενείς του δεν είχαν καμία πληροφορία για το πού βρίσκεται. Πριν από λίγες ημέρες, ένας φιλορωσικός λογαριασμός στο Telegram δημοσίευσε ένα βίντεο που δείχνει τον ουκρανό αξιωματούχο, μαζί με άλλους άνδρες, να παραδέχονται ότι παρείχαν στον ουκρανικό στρατό πληροφορίες για τις ρωσικές κινήσεις. Ο Κλέσεφ μιλούσε με χαμηλή φωνή, ευρισκόμενος εμφανώς υπό πίεση. Αλλά ακόμα και αν ήταν φανερό ότι επρόκειτο για εξαναγκασμό σε «ομολογία», αυτό δεν απασχολούσε τους δημιουργούς του βίντεο – στόχος τους είναι να σπάσουν την αντίσταση που εξαπλώνεται στην πόλη.\nΑπό την άλλη, οι προαναφερθείσες αντιστασιακές ομάδες ενδεχομένως αποτελούν ένα μικρό μέρος του κινήματος. «Το 90% των κατοίκων της Μελιτόπολης αντιστέκονται με τον δικό τους τρόπο», λέει η Σβιτλάνα Ζαλιζέτσκα, τοπική δημοσιογράφος. «Κάποιοι απλώς κοιτάζουν τους ρώσους στρατιώτες με μίσος. Αλλοι τραγουδούν πατριωτικά τραγούδια τη νύχτα. Κάποιοι κολλούν αφίσες με ουκρανικές σημαίες στον δρόμο», είπε, προσθέτοντας ότι ορισμένοι μεταφέρουν πληροφορίες για τις κινήσεις των Ρώσων στην ουκρανική πλευρά.\nΛίγες εβδομάδες μετά την κατάληψη της πόλης, άνδρες της Ροσγκβάρντια – της ρωσικής Εθνοφρουράς – έφτασαν στην Μελιτόπολη για να καταστείλουν τις διαδηλώσεις. Αρχισαν να διαλύουν τα πλήθη – τα οποία φώναζαν «Η Μελιτόπολη είναι Ουκρανία» – και να συλλαμβάνουν διαδηλωτές.\nAssassinations, explosions, gunfire reported in occupied #Melitopolhttps://t.co/DVsV9Nt24z pic.twitter.com/KrWUDIdsuP\n— KyivPost (@KyivPost) May 18, 2022\nΤα ρωσικά στρατεύματα φαίνεται ότι κατανόησαν, όμως, ότι η πάταξη της αντίστασης απαιτεί περισσότερα από το να βάλουν τέλος στις πορείες. Για να δημιουργήσουν λοιπόν μια ψευδαίσθηση κανονικότητας, οι ρωσικές δυνάμεις προσπαθούν να φιμώσουν όποιον τους αντιτίθεται ανοιχτά, σύμφωνα με τη Ζαλιζέτσκα.\nΗ δημοσιογράφος, η οποία διατηρούσε έναν δημοφιλή ιστότοπο ειδήσεων, πιέστηκε να συνεργαστεί με τις νέες Αρχές που διόρισε στην πόλη ο ρωσικός στρατός. Αρνήθηκε. Οταν απήχθη ο δήμαρχος, η Ζαλιζέτσκα συνειδητοποίησε ότι θα μπορούσε να είναι η επόμενη και διέφυγε σε έδαφος που ελέγχεται από τις ουκρανικές δυνάμεις. Ακολούθησαν απειλές σε βάρος της οικογένειας της, ισχυρίστηκε. «Πρώτα ήθελαν να κλείσουν τον ιστότοπο. Απέτυχαν. Μετά προσπάθησαν να με συλλάβουν. Απέτυχαν ξανά. Στη συνέχεια συνέλαβαν τον πατέρα μου και τον πήραν όμηρο για να με κάνουν να επιστρέψω», δήλωσε.\nΟι Ρώσοι εμφανίζονται να έχουν ως κύριο στόχο τους την κάμψη του φρονήματος των κατοίκων της Μελιτόπολης και να ανοίξουν ξανά σχολεία, καταστήματα και επιχειρήσεις με στόχο να παρουσιάσουν τη ρωσική κατοχή ως θετικό βήμα, συνεχίζει το ρεπορτάζ του BBC. Και όσο διαρκεί η κατοχή, τόσο πιο δύσκολο είναι για τους ανθρώπους να αντισταθούν. Μερικοί κάτοικοι, οι οποίοι δεν έχουν πια χρήματα για να θρέψουν τις οικογένειές τους, επιστρέφουν στη δουλειά – ακόμα και αν αυτό συνεπάγεται υποστήριξη του νέου καθεστώτος.\n«Αν στη Μαριούπολη φονεύουν τους Ουκρανούς, εδώ προσπαθούν να “γονατίσουν” τις ψυχές μας», είπε στο βρετανικό δίκτυο η Ιρίνα, κάτοικος της πόλης. «Αλλά θα αποτύχουν».\nΓνώμες\tΑυτά που δεν συζητάμε για τις εκτρώσεις


Πρόσθιος χιαστός: Μπορεί να αποφευχθεί το χειρουργείο μετά τον τραυματισμό του; - Επιστήμη & Ζωή - Ειδήσεις - Νέα\nΟι τραυματισμοί αυτοί αντιμετωπίζονται συντηρητικά ή χειρουργικά. Ωστόσο, μελέτες υποδεικνύουν ότι πάνω από τους μισούς τραυματίες θα μπορούσαν να αποφύγουν τη χειρουργική επέμβαση.\n«Οι χιαστοί σύνδεσμοι βρίσκονται στην άρθρωση του γόνατος και διασταυρώνονται μεταξύ τους σχηματίζοντας ένα "Χ". Ο ρόλος τους είναι ο έλεγχος της κίνησης της άρθρωσης του γόνατος εμπρός και πίσω. Ο πρόσθιος χιαστός αποτρέπει την ολίσθηση της κνήμης μπροστά από το μηριαίο οστό και παρέχει σταθερότητα περιστροφής στο γόνατο. Οι τραυματισμοί του είναι συχνοί και προκύπτουν κυρίως στους νέους που ασχολούνται με τον αθλητισμό, ιδιαίτερα το σκι, το μπάσκετ και το ποδόσφαιρο, αλλά και γενικά με αθλήματα που απαιτούν άλματα, περιστροφές, δρασκελισμούς ή απότομη ακινητοποίηση και γρήγορες αλλαγές κατεύθυνσης», μας ενημερώνει ο φυσικοθεραπευτής – χειροθεραπευτής κ. Γιώργος Κακαβάς του Fysiotek Sports and Spine Lab. Αρκετές μελέτες έχουν δείξει ότι οι αθλήτριες έχουν υψηλότερη συχνότητα εμφάνισης τραυματισμού των χιαστών από τους αθλητές. Ενδεχομένως αυτό να οφείλεται σε διαφορές στη φυσική τους κατάσταση, τη μυϊκή δύναμη και τον νευρομυϊκό έλεγχο. Άλλες αιτίες περιλαμβάνουν διαφορές στην ευθυγράμμιση της λεκάνης και του ποδιού, αυξημένη χαλάρωση στους συνδέσμους και τις επιδράσεις των οιστρογόνων στις ιδιότητες των συνδέσμων.


Το υλικό της κουζίνας που εξαφανίζει τα λίπη.Μα θα σκεφτείτε, καθαρίζει αποτελεσματικά; Απόλυτα, γιατί η φύση έχει πάντα τον τρόπο.Και σε ποιον δεν έχει τύχει στο μαγείρεμα να πέφτουν λίπη τα οποία δεν καθαρίζονται εύκολα. Ωστόσο αντί να τρίβουμε με τις ώρες τα λίπη, υπάρχει ένας τρόπος να κάνουμε το καθάρισμα πιο εύκολο.Το μυστικό κρύβεται σε ένα υλικό της κουζίνας το οποίο μάλιστα χρησιμοποιούμε καθημερινά.\nΟ λόγος για το αλάτι το οποίο χρησιμοποιούμε όλοι λιγότερο ή περισσότερο στα φαγητά μας. Μπορείτε να το χρησιμοποιήσετε για να καθαρίσετε ως εξής: Όσο είναι ο φούρνος ακόμα ζεστός, απλώστε ένα στρώμα αλάτι και σόδα μαγειρικής, επάνω τους.Αν έχουν ξεραθεί βρέξτε τα λίγο πριν για να είναι πιο καλό το αποτέλεσμα. Όταν κρυώσει ο φούρνος ξύστε τα σημεία εκείνα και πλύνετέ τα μετά.Το αποτέλεσμα θα σας εντυπωσιάσει.Ένας άλλος τρόπος για να καθαρίσετε αποτελεσματικά τον φούρνο και τις σχάρες είναι ο εξής: Αφαιρέστε τις σχάρες και αφήστε τες να μουλιάσουν σε ζεστό νερό με σαπουνάδα. Σε ένα μπολ ανακατέψτε ίσα μέρη ζεστού νερού με μαγειρική σόδα, μέχρι να σχηματιστεί μια πηχτή πάστα.Αν ο φούρνος είναι υπερβολικά βρόμικος προσθέστε στο μείγμα και ίση ποσότητα χοντρού αλατιού.\nΔιαβάστε ακόμα: Το ξύδι μπορεί να σου δώσει λύσεις που δεν έχεις φανταστεί (video)\nΔιάλυμα από ξίδι και σόδα Φτιάξτε ένα αποτελεσματικό, άκρως οικολογικό, καθαριστικό για τον φούρνο σας, αλλά προτού το χρησιμοποιήσετε κατεβάστε τον γενικό διακόπτη της κουζίνας.Υλικά: μαγειρική σόδα, λευκό ξίδι και νερό. Θα χρειαστείτε: ένα σφουγγάρι, ένα κουτάλι και ένα πλαστικό μπουκάλι με αντλία σπρέι.Εκτέλεση: Με ένα νωπό σφουγγάρι «περάστε» όλο το εσωτερικό του φούρνου. Πασπαλίστε με ένα κουτάλι τη μαγειρική σόδα στις επιφάνειες του φούρνου. Γεμίστε το πλαστικό μπουκάλι με το λευκό ξίδι και ψεκάστε όλο το εσωτερικό του φούρνου (όχι στις τρύπες εξαερισμού). Όταν το ξίδι πέσει πάνω στη σόδα το μείγμα θα αρχίσει να αφρίζει. Αφήστε το να αντιδράσει για 10 λεπτά.\nΔιαβάστε ακόμα: Χρήσιμο: Αναγνωρίστε το νοθευμένο μέλι με αυτά τα απλά τρικ\nΤο μόνο που έχετε να κάνετε είναι να ανακατέψετε σε ένα πυρίμαχο μπολ 2 φλ. μαγειρική σόδα, ένα ποτήρι νερό και λίγο ξίδι. Απλώστε το μείγμα στον πάτο του φούρνου σας και βάλτε το μπολ στη σχάρα του φούρνου. Κλείστε τον και ανάψτε τον στους 100 βαθμούς. Αφήστε τον αναμμένο για 45 λεπτά. Έπειτα ανοίξτε το φούρνο και με ένα σφουγγαράκι απλά περάστε τις επιφάνειές του. Θα διαπιστώσετε πώς οποιαδήποτε βρωμιά θα γίνει παρελθόν στο λεπτό.Δείτε και το video για να καταλάβετε ακριβώς την πανεύκολη διαδικασία.\n1. Δόντια – Βουτήξτε την οδοντόβουρτσά σας σε μείγμα (ένα μέρος αλάτι και δύο μέρη μαγειρικής σόδας) και τρίψτε με αυτήν τα δόντια σας 2-3 φορές την εβδομάδα και σύντομα θα έχετε πιο λευκά δόντια.2. Ψυγείο – Το αλάτι είναι εδώ για να σας απαλλάξει από την απαίσια μυρωδιά του ψυγείου σας . Αναμίξτε νερό, αλάτι και σόδα. Πάρτε ένα πανί και τρίψτε με το μείγμα τις επιφάνειες του ψυγείου σας.3. Αίμα – Λεκέδες από αίμα; Πρεπει να μουλιάσετε το ρούχο σε κρύο αλατισμένο νερό και βάλτε το ρούχο σας σε ζεστό νερό με λιγο σαπούνι και τρίψτε το λιγάκι.\n4. Σκουριά- Για να καθαρίσετε την σκουριά από οποιαδήποτε επιφάνεια ανακατέψτε αλάτι με χυμό λεμονιού και τρίψτε με αυτο τη σκουριά. Αφήστε το για λιγα λεπτά να κάνει τη δουλειά του και έπειτα καθαρίστε το με ένα σφουγγάρι.5. Ξύλο κοπής- Καθαρίστε το ξύλο κοπής σας με λεμόνι και αλάτι εύκολα και ανέξοδα. Κόψτε το λεμόνι στη μέση, ρίξτε αλάτι στην επιφάνεια του ξύλου και αρχίστε να τρίβετε με το μισό λεμόνι. Ξεπλύντε και σκουπίστε με χαρτί κουζίνας.6. Λεκέδες από ιδρώτα – Αν το λευκό σας πουκάμισο έχει γεμίσει κιτρινίλες στην περιοχή της μασχάλης τότε δεν έχετε παρά να λύσετε το πρόβλημα με λίγο αλάτι. Βουτήξτε ένα σφουγγάρι σε ένα μπολ το οποίο έχετε γεμίσει με ζεστό νερό και έχετε ρίξει μέσα σε αυτό 4 κ.σ. αλάτι.\n19 έξυπνες & δημιουργικές ιδέες για να μεταμορφώσετε το σπίτι σας με πολύ λίγα χρήματα. Η 4η και η 12η θα σας ενθουσιάσουν


Green Voice 13: ΚΑΜΙΑ ΝΤΡΟΠΗ…\nΟ Ζιλμπέρτο χαρακτήρισε ντροπιαστική την εμφάνιση του Παναθηναϊκού στις Σέρρες, σε δηλώσεις που έκανε μετά το ματς .\n“Είναι ντροπή αυτή η εμφάνιση και πρέπει να επανέρθουμε γρήγορα και να σκεφτούμε τι πρέπει να κάνουμε. Δεν υπάρχουν δικαιολογίες, ούτε για το γήπεδο, ούτε για τον διαιτητή, ούτε για τον καιρό. Είναι ξεκάθαρα μόνο δικό μας λάθος και πρέπει να μας ανησυχήσει εν όψει πλέι οφ”, είπε αρχικά και συνέχισε: “Τα επόμενα δύο παιχνίδια πρέπει να είναι πρόβα για τα πλέι οφ που θα κρίνουν το Τσάμπιονς Λιγκ. Όταν κάνουμε τέτοιες εμφανίσεις, είναι πάντα άσχημο για εμάς και την ομάδα. Θέλαμε να κάνουμε κάποια πράγματα, αλλά δεν μας βγήκαν, παρουσιάσαμε κακό πρόσωπο και αυτό μας ανησυχεί. Είναι αναγκαίο να αλλάξουμε τη συμπεριφορά μας και τη νοοτροπία μας, γιατί σήμερα ήταν σαν να ήμασταν εμείς Πανσερραϊκός και οι άλλοι Παναθηναϊκός”.\nΆλλοι θα έπρεπε να νιώθουν ντροπή και όχι ο Ζιλμπέρτο που έχει τιμήσει την πράσινη φανέλα μας!!!\nΚαμία ντροπή δεν πρέπει να νιώθουν οι παίκτες μας, ΓΙΑΤΙ ΓΙΑ ΕΜΕΝΑ ΕΙΝΑΙ ΞΑΝΑ ΠΡΩΤΑΘΛΗΤΕΣ!!!\nΝΙΩΘΩ ΥΠΕΡΗΦΑΝΟΣ ΓΙΑ ΤΟΥΣ ΠΑΙΚΤΕΣ ΜΑΣ, ΥΠΕΡΗΦΑΝΟΣ ΠΑΝΑΘΗΝΑΙΚΟΣ ΚΑΙ ΝΡΕΠΟΜΑΙ ΓΙΑ ΤΟΥΣ Α-ΜΕΤΟΧΟΥΣ!!!\nΝτροπή πρέπει να νιώθουν οι μέτοχοι που έκαναν και συνεχίζουν να κάνουν τα πάντα για να απαξιωθεί αυτή η ομάδα.\nΝτροπή τους που δεν τους προστάτεψαν στο τηγάνι… ηλπιζαν σε ήττα της ομάδας μας με κατεβασμένα ώστε με την βοήθεια και του Τουλούμπα να τους χαρακτηρίσουν Loosers(Ριζουπολη) και να διαλύσουν την ομάδα χωρίς τις αντιδράσεις του κόσμου. (Τα είχε έτοιμα τα πρωτοσέλιδα όπως μου είχε σφυρίξει ένα πουλάκι…).\nΝτροπή τους που δεν σεβαστήκαν την ματωμένη τους φανέλα…\nΝτροπή τους που άφησαν τον Παναθηναϊκό να του κλέψουν άλλο ένα πρωτάθλημα\nΝτροπή τους που κρυφτήκαν μετά το ντέρμπυ της ντροπής και δεν σεβαστήκαν τον κόπο των παικτών μας\nΝτροπή τους για την αδιαφορία τους και τα παιχνίδια που παίζει ο καθένας τους εις βάρος του Παναθηναϊκού μας Ντροπή τους που δεν σέβονται τον λαό του Παναθηναϊκού που με το υστέρημα του συνεχίζει να στηρίζει τους πρωταθλητές, τους όποιους όμως αυτοί θέλουν να τους πουλήσουν και να διαλύσουν την ομάδα μας !!!\nΝτροπή τους για όλα τα πρωταθλήματα που έχουν χαρίσει στους απογόνους. Ντροπή τους που κανένας τους δεν στήριξε τον Τζιμπριλ στην μήνυση κατά του Περπινιάδη ο οποίος ανέστησε και τους νεκρούς...\nΝτροπή τους που ντροπιάζουν την ένδοξη ιστορία του Παναθηναϊκού μας και ντροπή τους που μας κοροϊδεύουν...\nΝτροπή τους και για πολλά αλλά ...και για όλα όσα έχουν συμβεί και για όλα αυτά που θα συμβούν...\nΟ κόσμος όμως ξέρει ποιοι πραγματικά πρέπει να ντρέπονται και σε λίγο καιρό θα γίνει τσουναμι και τότε θα έρθει η θεια δική...\nΟΤΑΝ ΔΕΝ ΥΠΑΡΧΕΙ ΣΕΒΑΣΜΟΣ, ΑΡΧΙΖΕΙ Ο ΦΟΒΟΣ!!!\nΟ ΠΑΟ ΠΟΤΕ ΔΕΝ ΠΕΘΑΙΝΕΙ, ΜΗΝ ΤΟ ΞΕΧΝΑΤΕ ΑΥΤΟ!!\nΑναρτήθηκε από El Loco στις 00:58\nΜαζεστίξ 04 Απριλίου, 2011 11:48\nΌταν πας να κάνεις τη δουλειά σου και βλέπεις ότι κάποιος άλλος σε καπελώνει μονιμως με τη δύναμη του παρασκηνίου, τότε είναι λογικό να ξενερώνεις.\nΑλλά αντί να "φοβόμαστε" την αντιμετώπιση των γαυροαντικειμενικών εφημερίδων που θα έβρισκαν πάτημα για να μας πουν ότι ο Γαύρος είναι δίκαια πρωταθλητής, τελικά έχουμε το χειρότερο εχθρό, τις ψευτοπράσινες εφημερίδες, οι οποίες παίζουν το παιχνίδι του Γαυροπαρασκηνίου.\nΌπως και στο θέμα των κασετών έτσι και στο θέμα των αδιάφορων ηττών της ομάδας. Προσωπικά δεν είδα τον αγώνα και ούτε και μ ενδιαφέρει. Φιλικά προετοιμασίας για τα πλέι οφ είναι.\nΑφού και ο "πρωταθλητής" παίζει φιλικά όλη τη σεζόν... γατί να μην παίζουμε κι εμείς;\nΕχεις δίκιο ότι το ΒαρδινοΝτέρμπι επιχειρεί την απαξίωση του ρόστερ για να ξεπουλήσουν χωρίς αντιδράσεις. Τι αηδία!\nΑνώνυμος 04 Απριλίου, 2011 13:19\nΈτσι είναι όπως τα λες...Και είσαι ο μόνος που τα γράφει, γιατί πολλοί ασχολούνται με τα μπινελίκια του Νίνη αντί να κοιτάξουμε τα καραγκιοζιλίκια άλλων. ΕΙΛΙΚΡΙΝΆ ΝΤΡΟΠΉ ΤΈΤΟΙΟΙ ΆΝΘΡΩΠΟΙ ΜΕ ΤΈΤΟΙΑ ΔΎΝΑΜΗ ΝΑ ΚΑΤΑΝΤΉΣΟΥΝ ΤΗΝ ΟΜΆΔΑ ΑΕΚΑΚΙ. ΜΕ ΜΑΥΡΑ ΓΡΑΜΑΤΑ ΘΑ ΤΟΥΣ ΘΥΜΑΤΑΙ Η ΙΣΤΟΡΙΑ. Αντί να σταθούν στην αγάπη του κόσμου για την ομάδα που σε τέτοιους καιρούς αγόρασε 30000 διαρκείας σκέφτονται τους εγωισμούς τους. Γιατί το θέμα δεν είναι οι γαμω-ισολογικσμοί. Το θέμα είναι μόνο οι εγωισμοί τους και μόνο. Δεν είναι δυνατόν σε τέτοιους καιρούς ΈΝΑΣ μπουχέσας να βάζει τόσα εκατομμύρια και οι δικοί μας να είναι στον κόσμο τους;;; Ποιον κοροϊδεύουν. ΕΓΩ ΠΡΟΣΩΠΙΚΆ ΒΑΡΈΘΗΚΑ ΝΑ ΑΣΧΟΛΟΎΜΑΙ ΜΕ ΤΗΝ ΠΆΡΤΗ ΤΟΥΣ. ΤΟΥΣ ΈΧΩ ΣΙΧΑΘΕΙ ΣΑΝ ΤΑ ΣΚΑΤΑ. ΑΣ ΑΠΟΦΑΣΊΣΟΥΝ ΠΟΙΟΙ ΜΈΝΟΥΝ ΚΑΙ ΠΟΙΟΙ ΘΑ ΒΆΛΟΥΝ ΛΕΦΤΑ ΓΙΑΤΊ Ο ΚΑΙΡΌΣ ΠΕΡΝΆΕΙ